ARABS IN ASPIC: “Madness And Magic” - ROCKWAY\nHomeΚΡΙΤΙΚΕΣARABS IN ASPIC: “Madness And Magic”\nJune 24, 2020 Γιώργος Γεωργίου ΚΡΙΤΙΚΕΣ Comments Off on ARABS IN ASPIC: “Madness And Magic”\nΈβδομο θανάσιμο αμάρτημα για τους αθεράπευτα νοσταλγούς των 60’s και 70’s Νορβηγούς. Με πολύχρωμες δόσεις μαγείας και τρέλας, οι ταξιδιώτες στο χρόνο γράφουν “ένα άλμπουμ για δυο ντράμερ”, υπερτονίζοντας προκαταβολικά την καταλυτική δράση και σημασία των κρουστών στο νέο τους δίσκο.\nΓια όσους διαβάζουν για πρώτη φορά το παράξενο όνομα του πενταμελούς μουσικού βαν από το Trondheim, η πρώτη οδηγία έχει να κάνει με τη διαχρονική αξία της μουσικής παράδοσης. Αν ζεις αυστηρά την εποχή σου και τα σύγχρονα σινιάλα μιλούν επαρκώς στην ψυχή σου, δεν έχεις λόγο να στρέψεις τα αυτιά σου προς τα εδώ. Αν όμως η μουσική είναι μια αέναη ανάσα ζωής που διασχίζει το χρόνο, αυτοί οι σεβάσμιοι κύριοι έχουν ετοιμάσει για άλλη μια φορά ένα πλήθος από υπέροχες παγίδες που θα ερεθίσουν πανεύκολα τη νοσταλγία σου.\nΌσο εύκολο μοιάζει να ανακαλύψεις τις επικλήσεις γνωστών ονομάτων του χώρου από το παρελθόν, τόσο δύσκολο είναι να αφορίσεις και να απαξιώσεις μια μουσική πολυεπίπεδη, ευέλικτη, περιγραφική και περισσότερο από όλα συναισθηματική. Δεν κάνεις λάθος αν αυτό το “In Aspic” στο όνομά τους σου φέρει στο μυαλό το άλμπουμ των King Crimson του 1973, που μαζί με τους πρώιμους Floyd, τους Eloy και τους Genesis, έχουν σκορπίσει τους σπόρους τους στην αυλή των Νορβηγών. Όσο κι αν το νέο τους έργο έχει μια πιο έντονη επιμονή σε ακουστικές φόρμες, η αγάπη και η αντανάκλαση του παραδοσιακού hard rock των 70’s, με τους Black Sabbath στην κορυφή των προτιμήσεων, θα βρουν ξανά το δρόμο. Και αν οι απόπειρες περιγραφής της ταυτότητας των Arabs In Aspic συνήθως αναλώνονται σε Ευρωπαίους μουσικούς πρωτοπόρους, δεν μπορώ να παραβλέψω τα έντονα κύματα της περιπαιχτικής, εκκεντρικής παράνοιας του Alice Cooper των 70’s, τις funk αλλά και bossanova μανούβρες των πιο σύγχρονων Phish, και κατά συνέπεια τα ψυχεδελικά τεχνάσματα των Grateful Dead.\nΜε έξι ιδιαίτερα μουσικά κεφάλαια, περιγράφεται, ανιχνεύεται και στηλιτεύεται η άνευ όρων παράδοση του σύγχρονου ανθρώπου και περισσότερου του νέου στην ψηφιακή εποχή και τα δεδομένα της. Με τον εμφατικό τίτλο “I Vow To Thee, My Screen”, με εμφανή αφετηρία ειρωνείας τον βρετανικό πατριωτικό ύμνο του 1921 “I Vow To Thee, My Country”, αρχίζει μια αναμφίβολα Floyd-ική ξενάγηση στην ατμοσφαιρική πτυχή των Νορβηγών αλλά και τον εθισμό στην οθόνη του υπολογιστή. Περισσότερο στριφνό και περιπετειώδες το “Lullaby For Modern Kids Part 1”, αλλάζει αισθητά τη διάθεση και την ποικιλία των ρυθμών, για να ακολουθήσει το σύντομο δεύτερο μέρος με τη δολοφονική παράνοια των στίχων να συγκρούεται αλλόκοτα με τον μουσικό λυρισμό του.\nΗ jazzy/funky ευδαιμονία του “High Tech Parent” σίγουρα περιέχει μια σαρκαστική ελαφρότητα για την έλλειψη ουσιαστικής ανθρώπινης επικοινωνίας στον κόσμο των υπολογιστών. Στο ομότιτλο οι εθιστικές φωνητικές μελωδίες σχεδόν κλέβουν την παράσταση από τόσα άλλα υπέροχα που συμβαίνουν ταυτόχρονα, αλλά είναι τόσο εύστοχη η διαδοχή τους στην απόπειρα κάποιου να ξεφύγει απεγνωσμένα από μια παγίδα. Το χορταστικό “Heaven In Your Eye” ξεπερνά τα 16 λεπτά, έχοντας χώρο και χρόνο για όλες τις μεταμφιέσεις των Νορβηγών, καθώς το τραγούδι ταξιδεύει προσπερνώντας ακόμα και ethnic ελιγμούς ενώ κάποια βαριά ριφ επιστρέφουν να δώσουν το χρώμα τους.\nΓια τους κυνικούς θα ακουστεί αφόρητα παρωχημένο να βάλλεις κατά της τεχνολογίας, κουνώντας τη σημαία του vintage prog rock. Βέβαια, η μουσική δεν είναι δικαστική διαμάχη ούτε εξίσωση με μια απόλυτη αριθμητική αλήθεια. Μέσα στο αμέτρητο εύρος της και τους δικούς της νόμους, οι παλαιομοδίτες εραστές της από το Trondheim συνεχίζουν να δίνουν πολύχρωμους λόγους ρυθμών, εντυπώσεων και συναισθημάτων για όσους απολαμβάνουν ελεύθεροι από τις συμβάσεις του χρόνου.\nOfficial website: http://www.arabsinaspic.org/\nYoutube channel: https://www.youtube.com/user/dragedraug


ΒΙΝΤΕΟ-Σοκ προκαλεί η κατάρρευση ποδοσφαιριστή στο γήπεδο\nΤο γύρο του διαδικτύου κάνει ένα σοκαριστικό βίντεο με την κατάρρευση ενός παίκτη κατά τη διάρκεια του αγώνα ανάμεσα στο Καμερούν και την Ακτή...\nΕλεφαντοστού για τα προκριματικά του Κόπα Άφρικα.\nΟ λόγος για τον Σερζ Οριέ, ο οποίος σωριάστηκε στο έδαφος μετά τη σφοδρή εναέρια σύγκρουση με τον Στεφάν Εμπιά. Ο Ιβοριανός αμυντικός έχασε τις αισθήσεις του και είχε έντονους σπασμούς. Ευτυχώς συνήλθε λίγο αργότερα στα αποδυτήρια, όπου μεταφέρθηκε. Ο Οριέ, ωστόσο, θα υποβληθεί εξονυχιστικό ιατρικό έλεγχο προκειμένου να διαπιστωθεί ότι δεν διατρέχει κάποιον κίνδυνο.


Επιστολή του γ.γ. δήμου Φυλής Αργύρη Αργυρόπουλου για την ανάρτηση στο zougla.gr. Τι απαντά η ΔΥΤΙΚΗ ΟΧΘΗ - Δυτική Όχθη\nΗ επιστολή του Αργύρη Αργυρόπουλου στα μέσα που αναδημοσίευσαν κείμενο αναρτημένο στο zougla.gr:\n«Αγαπητή ΔΥΤΙΚΗ ΟΧΘΗ\nΑναφορικά με την ψευδή ανάρτηση που στάλθηκε στην ιστοσελίδα zougla.gr, για να χρησιμοποιηθεί, από συγκεκριμένα τοπικά μέσα, για την κατασυκοφάντησή μου σας γνωρίζω τα εξής, με την επισήμανση ότι, ενώ γνωρίζετε την αναλήθεια των αναγραφέντων, σκοπίμως αναπαράγετε το ψευδές δημοσίευμα:\nΗ Εύη Τριανταφύλλου μεταφέρθηκε στο Γραφείο Τύπου, από τον ΞΕΝΙΟ, μαζί με άλλους τρεις δημοσιογράφους της ΕΣΗΕΑ, το 2009. Εγώ ανέλαβα Γενικός Γραμματέας του Δήμου το 2014.\nΗ ιστοσελίδα του Δήμου παραμένει ως έχει από την προηγούμενη διοίκηση και τη διαχειρίζεται το ίδιο άτομο που τη διαχειριζόταν επί Μπουραΐμη. Είναι ο συντοπίτης μας Χρήστος Λιόσης, ο οποίος έχει αναλάβει και το έργο της αναμόρφωσής της, επίσης επί της θητείας της προηγούμενης διοίκησης. Ελπίζουμε ότι σύντομα θα τελειώσει , αν και σε αυτή τη φάση προσπαθούμε να εντάξουμε στην υπό διαμόρφωση ιστοσελίδα ηλεκτρονικές υπηρεσίες που δεν περιλαμβάνονται στο εν λόγω έργο.\nΤο Γραφείο Τύπου έχει εκδώσει από την 1η Σεπτεμβρίου 2014 και μετά 260 Δελτία Τύπου που αναφέρονται στη δραστηριότητα των υπηρεσιών και των αιρετών. Στέλνονται σε όλα τα Τοπικά Μέσα, αδιακρίτως κι όχι επιλεκτικά. Μέσα στις διευθύνσεις των παραληπτών βρίσκεται και η διεύθυνση του Χρήστου Λιόση, ο οποίος έχει την εντολή να τα δημοσιεύει στην αντίστοιχη θέση της υπό διαμόρφωση ιστοσελίδας του Δήμου. Αυτό το έχεις διαπιστώσει κι εσύ, αφού η ΔΥΤΙΚΗ ΟΧΘΗ βρίσκεται μέσα στη λίστα των αποδεκτών του Γραφείου Τύπου και βλέπεις τους άλλους παραλήπτες. Γι’ αυτό και απορώ που μεταφέρεις πράγματα που ξέρεις ότι δε είναι αλήθεια.\nΑναφορικά με τις ποινικές διώξεις σε βάρος μου για το αδίκημα της συκοφαντικής δυσφήμισης οφείλονται στη προσπάθεια φίμωσής μου από τα κέντρα που υποκινούν δημοσιεύματα σαν αυτό που ανάρτησες. Σημειωτέον ότι δεν έχω καν παραπεμφθεί σε δίκη. Δεν υπάρχει στην περίπτωσή μου το τεκμήριο αθωότητας; Ας περιμένουν πρώτα να γίνει (αν γίνει) το δικαστήριο και μετά βλέπουμε. Τέλος, να επισημάνουμε ότι το αδίκημα το οποίο μου προσάπτουν είναι συχνό σε όσους ζουν μαχητικά όπως εγώ κι εν πάση περιπτώσει πρόκειται για απλό πλημμέλημα.\nΔεν ασχολούμαι καν με τον εξόχως ανόητο και αφελή ισχυρισμό ότι διοικώ το Δήμο. Ο Δήμος έχει Δήμαρχο και Συλλογικά όργανα. Να σας θυμίσω ότι ακόμα περιμένω να πάει ο Δήμαρχος Χρήστος Παππούς στη φυλακή, όπως διέδιδαν οι γνωστοί μας-άγνωστοι συκοφάντες, κατά την προεκλογική περίοδο.\nΤέλος να σου θυμίσω ότι αυτές τις συκοφαντίες προς το πρόσωπό μου έχουν γραφτεί κι επωνύμως, χωρίς να κάνω μηνύσεις ή αγωγές, γιατί πιστεύω ότι στο δημόσιο διάλογο σημασία έχουν τα επιχειρήματα κι όχι οι καφενειακές ανοησίες. Δεν ασχολούμαι καθόλου με τους συκοφάντες, γιατί η πόλη είναι μικρή και όλοι γνωρίζουν ποιος είναι ο καθένας μας. Πάντως, αφού, ούτως ή άλλως, ενστερίζεσαι, ως ΔΥΤΙΚΗ ΟΧΘΗ, αυτά που μετέφερες με την ιστοσελίδα σου, ως, τάχα μου, δημοσίευμα της έγκυρης Ζούγκλας, για να ξεγελασθούν οι αναγνώστες, γράψτα σαν δικό σου δημοσίευμα. Είναι πιο ειλικρινές.\nΣου στέλνω την επιστολή μου προς τη ιστοσελίδα zougla.gr, με την οποία ζητάω την ηλεκτρονική διεύθυνση του συκοφάντη-αποστολέα. Μόνο για να γελάσουμε.\nΣε παρακαλώ να δημοσιεύσεις τη επιστολή μου σε ξεχωριστή ανάρτηση, με τίτλο «Ο Αργύρης Αργυρόπουλος απαντά στις συκοφαντίες». Και να βάλεις τη φωτό που σου επισυνάπτω γιατί μου κόβει κιλά.\nΗ ΔΥΤΙΚΗ ΟΧΘΗ απαντά στον Αργύρη Αργυρόπουλο (επειδή ήταν προσωπική και όχι δημοσιογραφική ανάρτηση)\nΕίναι γνωστό σε όλους πότε η Εύη Τριανταφύλλου μεταφέρθηκε στο γραφείο Τύπου του δήμου Φυλής. Όπως, επίσης, γνωστός είναι και ο τρόπος της μεταφοράς της.\nΗ ιστοσελίδα του δήμου Φυλής έχει κατασκευαστεί από έναν αξιόλογο επαγγελματία της περιοχής μας, το Χρήστο Λιόση. Η προσπάθεια να του αποδοθούν ευθύνες που δεν του αναλογούν, δεν περιποιεί τιμή σε κανένα.\nΑν μπαίνατε στον κόπο να γράψετε διαφορετική επιστολή στη ΔΥΤΙΚΗ ΟΧΘΗ (από ότι σε άλλους), προφανώς και θα απαλείφατε αυτό το σημείο. Διότι η ΔΥΤΙΚΗ ΟΧΘΗ διευκρίνισε στο δημοσίευμά της δυο πράγματα: ότι το κείμενο στο zougla δεν είναι δημοσιογραφικό και ότι το γραφείο Τύπου του δήμου Φυλής είναι απολύτως συνεπές με την αποστολή των δελτίων σε όλα τα μέσα ενημέρωσης. Όσο για τα 260 δελτία Τύπου, σας ευχόμαστε να τα… χιλιάσετε. Δεν απέχει, άλλωστε, πολύ ο χρόνος.\nΟι ποινικές διώξεις σε βάρος σας δεν οφείλονται σε μυστικά κέντρα (CIA, FBI, KGB κ.α) που εξυφαίνουν συνωμοσίες και σενάρια φίμωσής σας. Οφείλονται στον τρόπο με τον οποίο έχετε επιλέξει να κάνετε το χόμπυ σας: συκοφαντικά, δυσφημιστικά και «κίτρινα». Χωρίς αιδώ και μέτρο.\nΣυμφωνούμε απόλυτα ότι ο δήμος έχει δήμαρχο και συλλογικά όργανα. Απορούμε μάλιστα πως, ενίοτε, σας επιτρέπουν να τα υποκαθιστάτε.\nΟι δημοσιογράφοι της ΔΥΤΙΚΗΣ ΟΧΘΗΣ ουδέποτε αρνήθηκαν να υπογράψουν δημοσίευμα με το ονοματεπώνυμό τους και να υποστούν τις συνέπειες, πολύ περισσότερο δε να ξεγελάσουν τους αναγνώστες. Τη μομφή αυτή καλύτερα να την απευθύνετε στον εαυτό σας.\nΑν πρέπει με κάτι να γελάσετε δεν είναι με την αποκάλυψη του συκοφάντη – αποστολέα, τον οποίο σας εύχομαστε ειλικρινά να βρείτε. Είναι με εσάς που έρχεστε αντιμέτωπος με τις ίδιες πρακτικές που χρησιμοποιείτε σε άλλους. Γιατί «όλα εδώ πληρώνονται».\nΌσο για τη φωτό που μας επισυνάπτετε, προτιμάμε να βάλουμε εκείνη που έχουμε εμείς και η οποία σας απεικονίζει πάνω στα έδρανα του δημοτικού συμβουλίου, λίγο πριν τον ορισμό σας ως γενικού γραμματέα του δήμου Φυλής. Όχι γιατί σας αφαιρεί κιλά αλλά γιατί σας αφαιρεί κύρος.\nTags: zougla.grανάρτησηΑργύρης Αργυρόπουλοςγενικός γραμματέαςδήμος Φυλής\nΚαταγγελία του Γιάννη Σγουρού από το σωματείο εργαζομένων δήμου Φυλής\nΔΥΝΑΜΗ ΣΥΜΜΕΤΟΧΗΣ: «Αδίστακτος πυρήνας τυχοδιωκτών διαχειρίζεται το δήμο Φυλής»\nΧορηγοί Αγάπης σε φιλανθρωπικό γεύμα ο Αναστάσιος και η Έλλη Χίου\nΓεύμα αγάπης τα έσοδα του οποίου θα διατεθούν σε οικογένειες και άπορους που τα έχουν ανάγκη, διοργάνωσε –όπως κάθε χρόνο-...


kentripotideas : Σε εποχές που βασιλεύει το ψέμα, η διάδοση της αλήθειας είναι πράξη επαναστατική .: Ηλικιωμένος αυτοκτόνησε με καραμπίνα. Πήρε τη σύνταξη, έγραψε για οικονομικά προβλήματα και αυτοπυροβολήθηκε!\nΟ ηλικιωμένος πήγε το πρωί στην τράπεζα, ...πληρώθηκε τη σύνταξή του, ωστόσο όταν γύρισε στο σπίτι έβαλε τέλος στη ζωή του.\nΠήρε μία καρέκλα, βγήκε στην αυλή του σπιτιού του και αυτοπυροβολήθηκε με τι κυνηγετικό όπλο του στο κεφάλι.\nΤον άνδρα βρήκε μία γειτόνισσα που άκουσε τον πυροβολισμό και πλησίασε το σπίτι για να δει τι είχε συμβεί.\nΟι αστυνομικοί βρήκαν δίπλα του σημείωμα με το οποίο ενημέρωνε πως έκοψε το νήμα της ζωή του για οικονομικούς λόγους.


Παρλάπιπας: Θεσσαλονίκη: ΝΕΟΙ Πυροβολισμοί έξω από νυχτερινό κέντρο - Πυροβόλησαν 54χρονο στα Λαδάδικα και τον τραυματισαν (ΒΙΝΤΕΟ)\nΘεσσαλονίκη: ΝΕΟΙ Πυροβολισμοί έξω από νυχτερινό κέντρο - Πυροβόλησαν 54χρονο στα Λαδάδικα και τον τραυματισαν (ΒΙΝΤΕΟ)\nΑιματηρό επεισόδιο σημειώθηκε τα ξημερώματα της Δευτέρας έξω από νυχτερινό κέντρο διασκέδασης στην περιοχή των Λαδάδικων, στη Θεσσαλονίκη.\nΣύμφωνα με πληροφορίες του thestival.gr, στις 02:40 μια μοτοσικλέτα με δύο αναβάτες σταμάτησε λίγα μέτρα από την είσοδο γνωστού club της παραλιακής οδού. Ξαφνικά ο συνεπιβάτης τράβηξε πιστόλι και πυροβόλησε τρεις φορές κατά 54χρονου, που εργάζεται ως υπεύθυνος ασφαλείας του νυχτερινού κέντρου.\nΜία από τις σφαίρες τραυμάτισε τον 54χρονο στο πόδι. Το θύμα διακομίστηκε στο Ιπποκράτειο Νοσοκομείο, όπου και νοσηλεύεται εκτός κινδύνου.\nΗ Ασφάλεια και η Άμεση Δράση ξεκίνησαν εκτεταμένες έρευνες στο κέντρο της πόλης, ωστόσο οι δράστες κατάφεραν να διαφύγουν.\nΣημειώνεται πως τη στιγμή της επίθεσης το νυχτερινό κέντρο ήταν γεμάτο από νεαρό κόσμο που διασκέδαζε, όμως, το συμβάν δεν έγινε αντιληπτό λόγω της δυνατής μουσικής.\nΜάλιστα, για αρκετή ώρα η Τροχαία είχε αποκλείσει την κυκλοφορία των οχημάτων στην παραλιακή οδό.\nΠροανάκριση για το περιστατικό διενεργεί από το Τμήμα Εγκλημάτων κατά Ζωής της Διεύθυνσης Ασφάλειας Θεσσαλονίκης. Αστυνομικοί της Ασφάλειας συνέλεξαν από το σημείο τρεις κάλυκες. Τα αποτελέσματα της βαλλιστικής εξέτασης θα δείξουν, αν το όπλο της επίθεσης έχει χρησιμοποιηθεί ξανά σε έκνομες ενέργειες.\nΕξάλλου, οι αστυνομικοί θα εξετάσουν και το βιντεοσκοπημένο υλικό από κάμερες ασφαλείας που βρίσκονται τοποθετημένες πολύ κοντά στο σημείο της επίθεσης.\nΣύμφωνα με το thestival.gr, πίσω από την επίθεση βρίσκεται πρόσωπο που φιλοδοξεί να αναλάβει τα ηνία της προστασίας των νυχτερινών κέντρων έναντι αμοιβής στην ευρύτερη περιοχή των Λαδάδικων, στη Θεσσαλονίκη.\nΗ Αστυνομία χρεώνει στο συγκεκριμένο πρόσωπο τα δύο προηγούμενα περιστατικά με πυροβολισμούς έξω από club, στην πλατεία Μοριχόβου, στα Λαδάδικα.


Από τον Οκτώβριο του 1997, εφαρμόστηκε από το Κέντρο μας για πρώτη φορά στην Ελλάδα και με τη διαχρονική έκτοτε συνεργασία μας με το Πανεπιστήμιο Monash της Μελβούρνης, η εμβρυομεταφορά στο στάδιο των βλαστοκύστεων. Η βλαστοκύστη είναι το στάδιο που φτάνει το έμβρυο την 5η-6η μέρα της ζωής του, έχει μεγαλώσει > 150 κύτταρα και ήδη έχει αρχίσει να γίνεται διαφοροποίηση των κυττάρων του σε τροφοβλάστη και εμβρυϊκό πόλο.\nΣτη φύση το γονιμοποιημένο ωάριο φτάνει στη μήτρα μέσω σάλπιγγας την 5η-6η ημέρα της ζωής του ως βλαστοκύστη, στη συνέχεια βγαίνει από τη ζώνη που το περιβάλλει (εκκολάπτεται) και ύστερα εμφυτεύεται στη μήτρα (ενδομήτριο). Τοποθετώντας το έμβρυο στη μήτρα στο στάδιο της βλαστοκύστης προσπαθούμε να μιμηθούμε τη φύση.\nΑυτή η μέθοδος αποτελεί έναν εναλλακτικό τρόπο μεταφοράς εμβρύων κυρίως σε γυναίκες με πολλές αποτυχημένες προσπάθειες με τον κλασσικό τρόπο μεταφοράς εμβρύων 2ης ή 3ης ημέρας. Η εφαρμογή εναλλακτικών μεθόδων μεταφοράς αποσκοπεί στο να προσαρμόσει τη διαδικασία της τεχνητής γονιμοποίησης στα δεδομένα της φύσης, ούτως ώστε να επαυξήσει τα ποσοστά επιτυχίας. Το μοναδικό ίσως «μειονέκτημα» της μεθόδου είναι ότι δεν μεγαλώνουν όλα τα έμβρυα έως την 5η-6η μέρα, αλλά στατιστικά μόνο τα μισά. Εικάζεται, όμως, ότι τα άλλα μισά δεν θα μεγάλωναν ούτως ή άλλως ακόμη και εάν τοποθετούνταν εντός της μήτρας νωρίτερα.\nΗ διαδικασία της εμβρυομεταφοράς είναι η ίδια, ανεξάρτητα του ποιά μέρα θα γίνει. Τοποθετούνται 2-4 έμβρυα στον πυθμένα της μήτρας. Για τον αριθμό των εμβρύων που θα μεταφερθούν λαμβάνονται υπόψη ο συνολικός αριθμός γονιμοποιημένων ωαρίων, η ποιότητά τους, η ηλικία της γυναίκας, η άποψη του ζευγαριού για πιθανή πολύδυμη κύηση και ο νόμος 3305/2005 με τα ηλικιακά όρια που αυτός θέτει.\nΣκόπιμο είναι να μεταφερθούν όσο το δυνατό λιγότερα σε αριθμό έμβρυα, χωρίς όμως να μειωθεί η πιθανότητα επιτυχίας της μεθόδου. Αυτό γίνεται για να αποφευχθούν, όσο το δυνατόν, οι πολύδυμες κυήσεις με τις πιθανές μαιευτικές και περιγεννητικές επιπλοκές που αυτές ενέχουν, αλλά και το συναισθηματικό, οικονομικό και οικογενειακό κόστος που επιφέρουν. Στην περίπτωση που υπάρχουν υπεράριθμα έμβρυα, αυτά μπορούν να διατηρηθούν σε κατάψυξη για τυχόν μελλοντική χρήση από το ζευγάρι. Μετά την εμβρυομεταφορά, η γυναίκα παραμένει κλινήρης για λίγα λεπτά, με τη σύσταση να αποφύγει την έντονη φυσική κόπωση για 2-3 ημέρες μετά την επιστροφή στο σπίτι της.


ΠΑΝΟΡΑΜΑ ΕΛΒΕΤΙΑΣ - Athens Direct\nΑναχωρήσεις: 07/03, 22/03\n25η Μαρτίου, Άνοιξη, Απόκριες, Χειμώνας\nΠΑΝΟΡΑΜΑ ΕΛΒΕΤΙΑΣ (Κωδ. AD 135)\nΗμέρα 1η: ΑΘΗΝΑ – ΖΥΡΙΧΗ – ΛΩΖΑΝΗ\nΣυγκέντρωση στο αεροδρόμιο και πτήση για Ζυρίχη με την SWISS INTERNATIONAL. Φθάνοντας θα αναχωρήσουμε για την υπέροχη Λωζάννη με ενδιάμεση επίσκεψη στο Μοντρέ, μια από τις πιο όμορφες πόλεις της Ελβετίας. Ελεύθερος χρόνος και συνεχίζουμε για την πόλη-ζωγραφιά, τη Λωζάννη. Πεζοί, θα επισκεφθούμε το παλιό τμήμα της πόλης με τους φιδογυριστούς πεζοδρόμους και τις μικροσκοπικές πλατείες, μέχρι να φθάσουμε στον γοτθικό Kαθεδρικό ναό του 12ου αιώνα, χωρίς βέβαια να παραλείψουμε να δούμε το μουσείο των Ολυμπιακών Αγώνων στο Ουσί. Τακτοποίηση στο ξενοδοχείο DE LA PAIX 4*. Διανυκτέρευση.\nΗμέρα 2η: ΓΕΝΕΥΗ – ΛΩΖΑΝΗ\nΠρωινή αναχώρηση για την κοσμοπολίτικη Γενεύη, όπου θα δούμε κτίρια Διεθνών Οργανισμών, όπως του ΟΗΕ και του Ερυθρού Σταυρού, καθώς και το τεράστιο σιντριβάνι που αναβλύζει μέσα από τη λίμνη και αποτελεί μαζί με το πολύχρωμο λουλουδιασμένο ρολόι, το σύμβολο της πόλης. Ελεύθερος χρόνος για να περπατήσετε στην παλιά πόλη με τα πλακόστρωτα δρομάκια, τις κουκλίστικες αντικερί, τα μικροσκοπικά βιβλιοπωλεία, τα πολυάριθμα εστιατόρια και καφέ. Επιστροφή στη Λωζάννη. Διανυκτέρευση.\nΗμέρα 3η: ΛΩΖΑΝΗ – ΒΕΡΝΗ – ΖΥΡΙΧΗ\nΠρωινή αναχώρηση για την ρομαντική πρωτεύουσα της Ελβετίας, τη Βέρνη, που είναι κτισμένη σε μια καμπή του ποταμού Άαρ με φόντο τις Άλπεις. Κατά τη διάρκεια της περιήγησής μας θα δούμε το Κοινοβούλιο, τον Πύργο του ιστορικού Ρολογιού, τον επιβλητικό Καθεδρικό ναό και θα περπατήσουμε στους πεζόδρομους με τα μεσαιωνικά κτίρια. Συνεχίζουμε για τη Ζυρίχη, την οικονομική πρωτεύουσα της χώρας, όπου θα δούμε την παγκοσμίως γνωστή λεωφόρο Μπανχοφστράσσε, την εκκλησία Φράουμυνστερ με τα βιτρώ του Σαγκάλ, το Δημαρχείο κλπ. και θα περπατήσουμε στους πεζοδρόμους της παλιάς πόλης. Τακτοποίηση στο ξενοδοχείο COURTYARD by MARRIOTT ZURICH NORD 4*. Διανυκτέρευση.\nΗμέρα 4η: ΖΥΡΙΧΗ – ΛΟΥΚΕΡΝΗ – ΙΝΤΕΡΛΑΚΕΝ\nΣήμερα θα επισκεφθούμε την κουκλίστικη Λουκέρνη, κτισμένη στις όχθες της λίμνης των τεσσάρων καντονιών, όπου θα δούμε παλαιό Δημαρχείο, την χαρακτηριστική σκεπαστή ξύλινη γέφυρα, το μνημείο του Λιονταριού και άλλα αξιοθέατα. Στη συνέχεια αναχωρούμε για το δημοφιλές τουριστικό θέρετρο Ιντερλάκεν, που βρίσκεται ανάμεσα στις λίμνες Τουν και Μπριντς, σε απόσταση αναπνοής από τον εντυπωσιακό και πάντα χιονισμένο ορεινό όγκο του Γιουνγκφράου (Jungfrau). Ελεύθερος χρόνος για να απολαύσουμε την πόλη με τα ανθοστόλιστα πάρκα και επιστροφή στη Ζυρίχη. Διανυκτέρευση.\nΗμέρα 5η: ΖΥΡΙΧΗ – ΚΑΤΑΡΡΑΚΤΕΣ ΡΗΝΟΥ – ΑΘΗΝΑ\nΠρωινή αναχώρηση για τους καταρράκτες του Ρήνου, ένα μεγαλειώδες θέαμα της φύσης που εντυπωσιάζει τον επισκέπτη, καθώς ο υδάτινος όγκος πέφτει με βοή από ψηλά και στη βάση σχηματίζει λίμνη, συνεχίζοντας την αέναη πορεία του προς τις εκβολές του. Στη συνέχεια μεταφορά στο αεροδρόμιο της Ζυρίχης και πτήση για την Αθήνα.\nΑεροπορικά εισιτήρια ΑΘΗΝΑ-ΖΥΡΙΧΗ-ΑΘΗΝΑ με SWISS INTERNATIONAL\nΔύο διανυκτερεύσεις στο ξενοδοχείο COURTYARD by MARRIOTT ZURICH NORD4* sup στη Ζυρίχη\nΔυο διανυκτερεύσεις στο ξενοδοχείο DE LA PAIX4* στη Λωζάννη\nΠροαιρετικές εκδρομές κλπ.\nΑΘΗΝΑ - ΖΥΡΙΧΗ -ΛΩΖΑΝΝΗ ΑΘΗΝΑ - ΖΥΡΙΧΗ -ΛΩΖΑΝΝΗ\nΣυγκέντρωση στο αεροδρόμιο και πτήση για Ζυρίχη με την SWISS INTERNATIONAL. Φθάνοντας θα αναχωρήσουμε για την υπέροχη Λωζάννη με ενδιάμεση επίσκεψη στο Μοντρέ, μια από τις πιο όμορφες πόλεις της Ελβετίας. Ελεύθερος χρόνος και συνεχίζουμε για την πόλη-ζωγραφιά, τη Λωζάννη. Πεζοί, θα επισκεφθούμε το παλιό τμήμα της πόλης με τους φιδογυριστούς πεζοδρόμους και τις μικροσκοπικές πλατείες, μέχρι να φθάσουμε στον γοτθικό Kαθεδρικό ναό του 12ου αιώνα, χωρίς βέβαια να παραλείψουμε να δούμε το μουσείο των Ολυμπιακών Αγώνων στο Ουσί. Τακτοποίηση στο ξενοδοχείο DE LA PAIX 4* (www.hoteldelapaix.net). Διανυκτέρευση.\nΛΩΖΑΝΝΗ - ΓΕΝΕΥΗ ΛΩΖΑΝΝΗ - ΓΕΝΕΥΗ\nΛΩΖΑΝΝΗ - ΒΕΡΝΗ - ΖΥΡΙΧΗ ΛΩΖΑΝΝΗ - ΒΕΡΝΗ - ΖΥΡΙΧΗ\nΠρωινή αναχώρηση για την ρομαντική πρωτεύουσα της Ελβετίας, τη Βέρνη, που είναι κτισμένη σε μια καμπή του ποταμού Άαρ με φόντο τις Άλπεις. Κατά τη διάρκεια της περιήγησής μας θα δούμε το Κοινοβούλιο, τον Πύργο του ιστορικού Ρολογιού, τον επιβλητικό Καθεδρικό ναό και θα περπατήσουμε στους πεζόδρομους με τα μεσαιωνικά κτίρια. Συνεχίζουμε για τη Ζυρίχη, την οικονομική πρωτεύουσα της χώρας, όπου θα δούμε την παγκοσμίως γνωστή λεωφόρο Μπανχοφστράσσε, την εκκλησία Φράουμυνστερ με τα βιτρώ του Σαγκάλ, το Δημαρχείο κλπ. και θα περπατήσουμε στους πεζοδρόμους της παλιάς πόλης. Τακτοποίηση στο ξενοδοχείο COURTYARD by MARRIOTT ZURICH NORD 4* (www.courtyardzurich.com). Διανυκτέρευση.\nΖΥΡΙΧΗ - ΛΟΥΚΕΡΝΗ - ΙΝΤΕΡΛΑΚΕΝ ΖΥΡΙΧΗ - ΛΟΥΚΕΡΝΗ - ΙΝΤΕΡΛΑΚΕΝ\nΖΥΡΙΧΗ - ΚΑΤΑΡΡΑΚΤΕΣ ΡΗΝΟΥ - ΑΘΗΝΑ ΖΥΡΙΧΗ - ΚΑΤΑΡΡΑΚΤΕΣ ΡΗΝΟΥ - ΑΘΗΝΑ\nΔίκλινο: 495 €\nΜονόκλινο: 685 €\nΠαιδί: 425 €\nAγ.Βαλεντίνου στη Βενετία, 4 ημέρες με γκρουπ από 495 ευρώ το άτομο\nΗ τιμή συμπεριλαμβάνει αεροπορικά εισιτήρια, 3 διανυκτερεύσεις σε ξενοδοχεία 4* με πρωινό, μεταφορές με πολυτελές πούλμαν, εκδρομές, περιηγήσεις, έμπειρος αρχηγός και ασφάλεια αστικής ε… https://t.co/RsWlvvBuu1


Στις ΗΠΑ και στην Ευρώπη, οι περισσότερες χώρες είναι τόσο καταχρεωμένες που οι αγορές έχουν μεγαλύτερο λόγο από τους ανθρώπους. Γιατί οι δημοκρατικές χώρες είναι τόσο παθητικές όσον αφορά την οικονομική τους βιωσιμότητα; Και τι σχέση μπορεί να έχει η ταινία «Πολύ σκληρός για να πεθάνει» με την πραγματικότητα; Ο γερμανός δημοσιογράφος Cordt Schnibben απαντά με ένα άρθρο του στο Der Spiegel.\nΚάποτε ο πρώην γερμανός καγκελάριος Χέλμουτ Σμιτ αναρωτήθηκε «ποιος έβαλε όλο τον κόσμο σε τέτοιες φασαρίες», μια απάντηση που ακόμα δεν έχει δοθεί. «Είναι δυνατόν να μην περνάμε μια κρίση αλλά μια μετάβαση του οικονομικού συστήματος σε μια νέα πραγματικότητα που μοιάζει με ατέρμονη κρίση;» αναρωτιέται ο δημοσιογράφος. Ή μήπως είναι πιθανόν οι δημοκρατίες να μην μπορούν να διαχειριστούν τα χρήματά τους; Η πιο ρομαντική ιστορία για την κρίση είναι το «Πολύ σκληρός για να πεθάνει: η εκδίκηση», γράφει. Εκεί ένας αξιωματούχος της Στάζι κλέβει τα αποθέματα χρυσού του Δυτικού κόσμου και τα πετάει στον ποταμό Χάντσον. Ο Μπρους Γουίλις σώζει την κατάσταση.\n«Μέχρι το 1971, ο χρυσός ήταν το σημείο αναφοράς του αμερικανικού δολαρίου, με μία ουγγιά καθαρού χρυσού να αντιστοιχεί σε 35 δολάρια, ενώ το δολάριο ήταν το σταθερό σημείο αναφοράς όλων των δυτικών νομισμάτων. Αλλά όταν οι Ηνωμένες Πολιτείες άρχισαν να χρειάζονται όλο και περισσότερα δολάρια για τον πόλεμο του Βιετνάμ και η παγκόσμια οικονομία αναπτύχθηκε ραγδαία, άρχισαν να περιορίζουν το χρυσό ως σημείο αναφοράς. Τότε άρχισε και η απελευθέρωση των χρηματοπιστωτικών αγορών από την περιορισμένη προσφορά χρήματος, η οποία ήταν ως επί το πλείστον ευεργετική. Αλλά και η απελευθέρωση των χωρών από περιορισμένα έσοδα, τα οποία ήταν ως επί το πλείστον αρνητικό. Αυτή η φούσκα χρήματος συνέχισε να φουσκώνει για τέσσερις δεκαετίες, οι κεντρικές τράπεζες ήταν σε θέση να δημιουργήσουν χρήματα από το πουθενά, οι τράπεζες ήταν σε θέση να παρέχουν φαινομενικά απεριόριστη πίστωση και οι καταναλωτές και οι κυβερνήσεις ήταν σε θέση να χρεωθούν χωρίς περιορισμούς». Ώσπου η όλη φούσκα άρχισε να σπάει.\n«Από τη σημερινή σκοπιά, - αφήνοντας κατά μέρος όλη τη διαχυτική ρητορική για την Ευρώπη - η εισαγωγή του ευρώ δεν είναι παρά η συνέχιση της μανίας του χρέους με πιο τολμηρές μεθόδους. Οι χώρες της ευρωζώνης εκμεταλλεύτηκαν τα ευνοϊκά επιτόκια που προσφέρονται από το κοινό νόμισμα για να χρεωθούν ακόμη περισσότερο. Μπορεί για όλα αυτά να κατηγορηθεί κάποιο είδος του ανθρώπινου γονιδίου του χρέους; Είναι σπατάλη, βλακεία ή ένα σφάλμα στο σύστημα;» σημειώνει ο Schnibben.\nΚαι συνεχίζει: «Μια χώρα δεν είναι επιχείρηση, ακόμα κι αν υπάρχουν πολιτικοί που τους αρέσει να φέρονται στους ψηφοφόρους τους, σαν να ήταν υπάλληλοί τους. Η πολιτική είναι η τέχνη της διαμεσολάβησης μεταξύ των πολιτικών και των οικονομικών αγορών, τα πειστικά κοινοβούλια και οι πολίτες που η οικονομική πολιτική προάγει την ευημερία τους και το κοινό καλό και πείθει τις αγορές και το επενδυτικό κοινό ότι τα έθνη δεν μπορούν να αντιμετωπιστούν τόσο κερδοσκοπικά όσο οι εταιρείες. Μετά από τέσσερα χρόνια οικονομικής κρίσης, αυτή η ισορροπία μεταξύ της δημοκρατίας και της αγοράς έχει καταστραφεί».\nΌσο για την Ελλάδα, θεωρεί ότι όλα ξεκίνησαν με την υποβάθμιση της χώρας από την Standard & Poor's, τον Ιανουάριο του 2009. «Θέλουν όλο και μεγαλύτερες κεφάλαια διάσωσης, θέλουν τη διασφάλιση των απαιτήσεών τους, θέλουν μια Ευρωπαϊκή Κεντρική Τράπεζα που αγοράζει κρατικά ομόλογα επ 'αόριστον, θέλουν μειωμένους κρατικούς προϋπολογισμούς, θέλουν μεταρρυθμίσεις στην αγορά εργασίας, όπως αυτές στη Γερμανία, θέλουν περικοπές μισθών όπως αυτές στη Γερμανία και, την ίδια στιγμή θέλουν αυτές οι ανίκανες χώρες σε ύφεση να προσφέρουν την προοπτική της υγιούς ανάπτυξης. Και αυτό συμβαίνει σε μια Ευρώπη στην οποία τα κυρίαρχα έθνη δεν ξέρουν πραγματικά πόσο Ευρώπη θέλουν. Ούτε οι άνθρωποι που κυβερνούν την Ευρώπη ξέρουν, κάτι που τους βάζει στο έλεος των αγορών. Δεν έχουν κανένα κοινό πρότυπο για την Ευρώπη».\nΚαι καταλήγει στα προβλήματα του μοντέρνου καπιταλισμού. «Η ευρωπαϊκή κρίση είναι μόνο το πρελούδιο, με την ιαπωνική καταστροφή να καραδοκεί. Το χρέος ως προς το ΑΕΠ της χώρας είναι 230 τοις εκατό και η κυβέρνηση εξαρτάται από την αντιπολίτευση για την έγκριση της έκδοσης νέων κρατικών ομολόγων. Πίσω από όλα αυτά βρίσκεται η αμερικανική άβυσσος, το δράμα του χρέους τους επόμενους μήνες, η επίδειξη δύναμης και η μονομαχία μεταξύ Δημοκρατικών και Ρεπουμπλικάνων για το ποιο κόμμα μπορεί να κατηγορήσει τον άλλο για μια εθνική χρεοκοπία». Το συμπέρασμα; «Ένα μεγάλο στοίχημα είναι σε εξέλιξη, ένα παιχνίδι πόκερ όπου ποντάρουν τρισεκατομμύρια εκείνοι που αγοράζουν χρόνο με χρήμα από την κεντρική τράπεζα και πιστεύουν ότι μπορούν να συνεχίσουν όπως και πριν, και οι άλλοι, οι οποίοι φοβούνται τη μεγαλύτερη πιστωτική φούσκα στην ιστορία και ψάχνουν για τρόπους εξόδου από τον καπιταλισμό, βασισμένοι σε δανεικά».\nsalmonellas 18/11/2012 09:13:44\npopaia 19/11/2012 19:03:52


Κινητά Τηλέφωνα - Πώς Επιλέγω Το Κατάλληλο Smartphone | PCsteps.gr\nΑρχική » Smartphones-Tablets » Κινητά Τηλέφωνα - Πώς Επιλέγω Το Κατάλληλο Smartphone\n26/02/2020 Συγγραφέας: Έλενα Σωτήρη 2\nΚάθε εταιρεία βγάζει δεκάδες κινητά τηλέφωνα κάθε χρόνο, και ειδικά στη μεσαία και χαμηλή κατηγορία επικρατεί χαμός. Ευτυχώς, υπάρχουν πολύ συγκεκριμένα πράγματα που πρέπει να προσέξουμε πριν την επιλογή, ανάλογα με τη χρήση που σκοπεύουμε να κάνουμε. Σε αυτόν τον οδηγό θα δούμε όλα τα βασικά κριτήρια που πρέπει να λάβουμε υπόψη, ώστε να επιλέξουμε την συσκευή που μας ταιριάζει.\nΓια την καλύτερη δυνατή σύγκριση τιμών, μπορούμε να χρησιμοποιήσουμε τη σελίδα του BestPrice, το οποίο μας παρέχει τα κατάλληλα εργαλεία για να κάνουμε την αναζήτησή μας ευκολότερη.\nΟρίζουμε το budget\nΠλεονεκτήματα και μειονεκτήματα στο Android\nΠλεονεκτήματα και μειονεκτήματα στο iOS\nSnapdragon της Qualcomm\nWireless VS quick charging\nNFC και ραδιόφωνο\nΔοκιμάστε τα κινητά τηλέφωνα πριν την αγορά\nΤο πρώτο και σημαντικότερο που μπορούμε να κάνουμε για να περιορίσουμε σε μεγάλο βαθμό τις διαθέσιμες επιλογές στα κινητά τηλέφωνα, είναι να ορίσουμε συγκεκριμένο budget.\nΕίτε αυτό είναι στα 100€, είτε στα 500€, δεν έχει σημασία. Αυτό που μετράει είναι να αποφασίσουμε από την αρχή πόσα χρήματα είμαστε διατεθειμένοι να ξοδέψουμε.\nΣε γενικές γραμμές, οι εταιρείες βγάζουν συσκευές χωρισμένες σε τρεις χρηματικές κατηγορίες.\nΗ ακριβότερη από τις τρεις είναι η κατηγορία των λεγόμενων “ναυαρχίδων”.\nΠρόκειται για τα καλύτερα κινητά τηλέφωνα της κάθε εταιρείας, όπου χρησιμοποιούνται οι πιο γρήγοροι επεξεργαστές, αρκετή μνήμη RAM, καμιά δεκαπενταριά κάμερες, και γενικά, ό,τι πιο νέο κυκλοφορεί στον χώρο της τεχνολογίας των κινητών.\nΑνάλογα με την εταιρεία, μία ναυαρχίδα μπορεί να κοστίζει από 500€, μέχρι και πάνω από 1000€. Πάρτε για παράδειγμα το πρόσφατο Mi Note 10 Pro της Xiaomi. Είναι η νεότερη ναυαρχίδα της εταιρείας και το βρίσκουμε στα 500€.\nΑντίστοιχα, το Galaxy S20+ είναι η νεότερη ναυαρχίδα της Samsung, και κοστίζει κοντά στα 1000€.\nΚατεβαίνοντας από τα 200€ μέχρι τα 400€, θα βρούμε κινητά τηλέφωνα της μεσαίας κατηγορίας.\nΕδώ βρίσκονται συνήθως οι καλύτερες επιλογές όσον αφορά τη σχέση απόδοσης και τιμής. Παίρνουμε δηλαδή πολύ καλές επιδόσεις και χαρακτηριστικά, χωρίς να ξοδέψουμε μία περιουσία.\nΧωρίς καμία αμφιβολία, τα πολύ ακριβά κινητά, όπως το Samsung που αναφέραμε παραπάνω ή το iPhone 11 Pro Max της Apple, είναι κορυφαίες συσκευές. Όμως, σκεφτείτε, αξίζει να δώσουμε τόσα πολλά χρήματα για ένα κινητό;\nΤι παραπάνω μπορεί να μας προσφέρει στην εμπειρία χρήσης από ένα κινητό μεσαίας κατηγορίας;\nΑπό προσωπική εμπειρία, η διαφορά μιας τόσο ακριβής ναυαρχίδας από ένα κινητό με τα μισά χρήματα είναι απειροελάχιστη. Μιλάμε για διαφορές στα ψιλά γράμματα.\nΣτην εμπειρία χρήσης του κινητού για καθημερινές εργασίες όπως ίντερνετ, YouTube, social media, τηλέφωνα, παιχνίδια, φωτογραφίες, ή ό,τι άλλο σκεφτούμε, δεν υπάρχει καμία διαφορά. Ή τουλάχιστον, καμία διαφορά που να δικαιολογεί τα διπλάσια χρήματα.\nΜε άλλα λόγια, μπορούμε να βρούμε αρκετά αξιόλογα κινητά τηλέφωνα στη μεσαία κατηγορία, ή στο χαμηλότερο άκρο των ναυαρχίδων, χωρίς να μας λείψει τίποτα.\nΤέλος, υπάρχει και η χαμηλή κατηγορία για τα κινητά τηλέφωνα κάτω από τα 200€, όπου βρίσκουμε τις πιο οικονομικές συσκευές.\nΕδώ τα κινητά τηλέφωνα είναι φτιαγμένα απ’ τα πιο φθηνά υλικά, έχουν τους πιο μικρούς επεξεργαστές, μέτριες κάμερες, και πάει λέγοντας. Αυτό όμως δεν σημαίνει ότι αυτή η κατηγορία είναι κακή επιλογή.\nΘα χρειαστεί να κάνουμε θυσίες σε χαρακτηριστικά όπως NFC, γρήγορη φόρτιση, και ποιότητα φωτογραφιών. Ωστόσο, θα βρούμε και εδώ άκρως ποιοτικές συσκευές που μπορούν να καλύψουν απόλυτα τις ανάγκες μας.\nΑπό την άλλη, καλό είναι να μην μπούμε στον πειρασμό να αγοράσουμε smartphone με λιγότερο από 100€. Η ποιότητα κατασκευής θα είναι απαράδεκτη, το λειτουργικό θα παρουσιάζει κολλήματα, και γενικά η εμπειρία χρήσης θα είναι από τις χειρότερες.\nΜία από τις μεγαλύτερες διαμάχες στην ιστορία της ανθρωπότητας είναι το δίλημμα μεταξύ iOS και Android. Με άλλα λόγια, Apple εναντίον όλων των υπόλοιπων συσκευών. Ποιο από τα δύο είναι το καλύτερο;\nΗ απάντηση είναι "κανένα". Το iOS δεν είναι καλύτερο απ’ το Android, και το Android δεν είναι καλύτερο απ’ το iOS. Σε κάποια πράγματα υπερτερεί το Android, σε άλλα υστερεί το iOS.\nΠέρα από την πλάκα, και τα δύο λειτουργικά έχουν τα υπέρ και τα κατά τους.\nΤο Android έχει τεράστια περιθώρια παραμετροποίησης, πολύ μεγαλύτερη ελευθερία στο τι μπορείς να κάνεις με τη συσκευή, και συμβατότητα με τα πάντα. Επίσης, βρίσκεις πάρα πολλές συσκευές από διάφορους κατασκευαστές και σε κάθε πιθανή κατηγορία τιμών.\nΑπό εφαρμογές, το Play Store έχει τα πάντα. Θα βρούμε κυριολεκτικά εκατομμύρια εφαρμογές για κάθε χρήση.\nΚαι φυσικά, μπορούμε να εγκαταστήσουμε εφαρμογές εκτός του Play Store.\nΕπίσης, το Android έχει από πίσω του μία τεράστια κοινότητα χρηστών, οπότε με μία απλή αναζήτηση στο Google θα βρούμε δεκάδες οδηγούς στο πώς να κάνουμε το οτιδήποτε.\nΣτα αρνητικά του, το 75% των χρηστών παγκοσμίως χρησιμοποιεί Android. Αυτό αυτόματα το κάνει πιο επιρρεπές σε ζητήματα ασφαλείας.\nΕπίσης, η πλειοψηφία των κατασκευαστών χρησιμοποιεί Android, και μιλάμε για χιλιάδες κινητά τηλέφωνα παγκοσμίως.\nΑπό το 2007 μέχρι και σήμερα, έχουν κυκλοφορήσει 24 μοντέλα iPhone. Κατ' αντιστοιχία στο στρατόπεδο του Android, τόσα κινητά βγάζει μόνη της η Xiaomi κάθε χρόνο.\nΗ Google βγάζει συνεχώς ενημερώσεις ασφαλείας και φροντίζει το λειτουργικό της να είναι ασφαλές. Όμως, από εκεί και πέρα είναι στο χέρι κάθε κατασκευαστή να περάσει αυτές τις ενημερώσεις στο εκάστοτε μοντέλο.\nΑντιλαμβάνεστε, λοιπόν, ότι είναι αδύνατον να υποστηρίζεται η αναβάθμιση στην τελευταία έκδοση του λειτουργικού σε όλες αυτές τις συσκευές Android που κυκλοφορούν, οι οποίες είναι σίγουρα χιλιάδες μέχρι σήμερα, αν όχι δεκάδες χιλιάδες.\nΕίναι πολύ πιο ασφαλές λοιπόν στο Android να επιλέξουμε γνωστές εταιρείες όπως η ίδια η Google, η Samsung, η OnePlus, η Xiaomi, η Huawei, και άλλες.\nΑυτές οι εταιρείες συνήθως υποστηρίζουν τις συσκευές τους με αναβαθμίσεις για αρκετά μεγάλο διάστημα, σε σύγκριση με διάφορες άλλες άγνωστες εταιρείες, όπως Cubot, Doogee, κτλ.\nΤο iOS είναι ένα κλειστό οικοσύστημα, που το συναντάμε μόνο στις συσκευές της Apple. Κατά συνέπεια, συνεργάζεται άψογα με όλες τις υπόλοιπες συσκευές της Apple. Και μόνο.\nΥπάρχει πολύ μεγαλύτερος έλεγχος στην ποιότητα των διαθέσιμων εφαρμογών στο Apple Store, και είναι αρκετά αυστηρό σε ζητήματα ασφαλείας. Όχι άτρωτο, αλλά πιο ασφαλές από τη μέση Android συσκευή για τους λόγους που αναφέραμε προηγουμένως.\nΚαι στο iOS θα βρούμε εκατομμύρια εφαρμογές για κάθε χρήση. Εκεί που υπερτερεί ίσως το iOS είναι στο ότι οι developers του δίνουν προτεραιότητα στις νέες εφαρμογές.\nΟπότε, ένα app ίσως να κυκλοφορήσει πρώτα για iOS και μετά σε έκδοση για Android. Επίσης, η Apple υποστηρίζει τα μοντέλα της για πολλά περισσότερα χρόνια, γιατί είναι ασύγκριτα λιγότερα, και άρα πιο εύκολο να τα ελέγξει.\nΌμως, λόγω του κλειστού οικοσυστήματος, η συνεργασία με μη Apple συσκευές είναι επίτηδες απαράδεκτη.\nΕπίσης, δεν έχουμε μεγάλη ποικιλία συσκευών για να διαλέξουμε. Κατά συνέπεια, δεν υπάρχει ποικιλία στο κόστος. Το φθηνότερο iPhone που μπορούμε να πάρουμε από τα νέα μοντέλα που κυκλοφόρησαν είναι το iPhone 11 στην έκδοση των 64GB, που κοστίζει σχεδόν 700€.\nΚαι όσον αφορά την παραμετροποίηση, το iOS μας περιορίζει σημαντικά.\nΈνα πολύ βασικό χαρακτηριστικό που θα πρέπει να λάβουμε υπόψη στην αγορά κινητού είναι η οθόνη. Και δεν εννοούμε την ανάλυση.\nΔεδομένου ότι η οθόνη των κινητών έχει μικρό μέγεθος, οι μικρές αναλύσεις δεν είναι πρόβλημα. Οτιδήποτε από 1080p και πάνω, κοντά στα 350 με 400 pixel ανά ίντσα (ppi) είναι αρκετό.\nΣυνήθως βρίσκουμε αυτό το νούμερο στην περιγραφή των χαρακτηριστικών της συσκευής σε διάφορα δημοφιλή site, όπως το GSMarena.\nΑυτό που θα αποτελέσει πρόβλημα όμως είναι η κακή αντίθεση, τα ξεβαμμένα χρώματα, και η χαμηλή φωτεινότητα.\nΗ ανάλυση λοιπόν δεν είναι κριτήριο για την αγορά κινητού. Δεν πρέπει να πέφτουμε σε παγίδες του marketing με οθόνες 4K, 8K, και δεν συμμαζεύεται.\nΆλλη μία τεράστια παγίδα του marketing στα σημερινά κινητά τηλέφωνα είναι οι κάμερες. Οι χρήστες τις συγκρίνουν βάσει των megapixel, που είναι εντελώς λάθος.\nΤο μόνο που μετράει σε μία κάμερα είναι ο αισθητήρας και το πόσο καλά τον εκμεταλλεύεται το software. Δεν έχουν σημασία ούτε τα megapixel, ούτε ο αριθμός των καμερών.\nΟ μόνος τρόπος να συγκρίνουμε ποιο κινητό έχει την καλύτερη κάμερα, είναι να δούμε τις φωτογραφίες και τα βίντεο που τραβάνε.\nΜπορούμε να ψάξουμε, λοιπόν, online για παρουσιάσεις των μοντέλων που μας ενδιαφέρουν, και να συγκρίνουμε τις φωτογραφίες τους. Ένα από τα πιο αξιόπιστα site στον τομέα είναι το GSMarena.\nΣε γενικές γραμμές, ακόμα και τα κινητά της χαμηλής κατηγορίας τραβάνε αξιοπρεπείς φωτογραφίες σε καλές συνθήκες φωτισμού, με ελάχιστες διαφορές μεταξύ τους. Οπότε αν κινούμαστε σε αυτά τα χρήματα, δεν αξίζει να δώσουμε ιδιαίτερη σημασία στα χαρακτηριστικά της κάμερας.\nΕκεί που πάσχουν τα φθηνά κινητά, όμως, είναι στις συνθήκες χαμηλού φωτισμού. Οπότε, ανεβαίνοντας στη μεσαία κατηγορία, θα δούμε τεράστια βελτίωση στον τομέα των καμερών. Φυσικά, τα κινητά - ναυαρχίδες έχουν τους καλύτερες αισθητήρες, και κατά συνέπεια τραβάνε τις καλύτερες φωτογραφίες.\nΑν μας ενδιαφέρουν πρωτίστως τα βίντεο, θα πρέπει να βεβαιωθούμε ότι η συσκευή που επιλέξαμε έχει οπτική σταθεροποίηση εικόνας και μπορεί να τραβήξει βίντεο με τουλάχιστον 30fps σε υψηλές αναλύσεις.\nΟμολογουμένως, η μπαταρία είναι ένα πονεμένο θέμα. Και εδώ δυστυχώς τα πράγματα δεν είναι απλά. Δεν μπορούμε να συγκρίνουμε τη διάρκεια μπαταρίας δύο κινητών, κοιτώντας απλά τη χωρητικότητα σε mAh (milliampere).\nΚαι αυτό γιατί ανάλογα με το chipset και το software του κινητού, μία συσκευή με λιγότερα mAh μπορεί να κρατάει περισσότερη ώρα από μία συσκευή με περισσότερα.\nΦυσικά, τα πράγματα εδώ δεν είναι τόσο χάλια όπως με τα megapixel στις κάμερες. Τα mAh μας δείχνουν τουλάχιστον κατά προσέγγιση το πόσο θα κρατάει η μπαταρία μας.\nΕπόμενο χαρακτηριστικό που πρέπει να προσέξουμε είναι το μέγεθος. Το κινητό είναι μία συσκευή που θα την πιάνουμε στα χέρια μας κάθε μέρα. Φροντίζουμε λοιπόν να έχει διαστάσεις που βολεύουν.\nΓια παράδειγμα, αν βλέπουμε συχνά βίντεο ή παίζουμε παιχνίδια, μία μεγαλύτερη οθόνη θα είναι πιο χρήσιμη. Αν όμως θέλουμε μία πιο μαζεμένη συσκευή για να χωράει στην τσέπη, επιλέγουμε κάτι μικρότερο.\nΓια τον αποθηκευτικό χώρο, δεν αξίζει να συμβιβαστούμε με τίποτα λιγότερο από 64GB. Θα βρούμε ακόμα και φθηνές συσκευές των 100-150€ με τόσο χώρο.\nΕπίσης, κάποια μοντέλα δέχονται κάρτα micro SD για να επεκτείνουν τον αποθηκευτικό τους χώρο, άλλα όμως όχι. Ανάλογα με τη χρήση που θα κάνουμε στο κινητό, μπορεί αυτό το χαρακτηριστικό να είναι απαραίτητο ή εντελώς αδιάφορο.\nΓια τη RAM, το ελάχιστο θεωρούμε τα 3GB, και αυτό με πολύ μεγάλη δυσκολία για τις απολύτως φθηνότερες συσκευές. Τα 4GB είναι πιο ασφαλής επιλογή.\nΤο SoC μπορούμε να πούμε ότι είναι η "καρδιά" ενός κινητού. Αποτελείται δηλαδή από τον επεξεργαστή, την κάρτα γραφικών, τους αισθητήρες, το modem, και οτιδήποτε άλλο διαθέτει το κινητό.\nΜε άλλα λόγια, περιλαμβάνει όλα τα βασικά υποσυστήματα μιας συσκευής, συγκεντρωμένα σε ένα chip. Πρόκειται πραγματικά για ένα ολοκληρωμένο σύστημα, συρρικνωμένο σε μία πλακέτα. Εξ ου και η ονομασία SoC, από το "system on a chip".\nΤο SoC θα καθορίσει τις επιδόσεις του κινητού σε όλους τους τομείς, δηλαδή το πόσο γρήγορα θα ανοίγει εφαρμογές, το πόσο καλά θα παίζει παιχνίδια, τι σκορ θα πιάνει στο AnTuTu, και πάει λέγοντας\nΜία είναι η βασική εταιρεία που σχεδιάζει SoC για κινητά τηλέφωνα: η ARM. Η λέξη κλειδί εδώ είναι το "σχεδιάζει", καθώς δεν τα κατασκευάζει η ίδια. Πουλάει τα σχέδιά της σε άλλες κατασκευάστριες εταιρείες, οι οποίες με τη σειρά τους ενσωματώνουν την αρχιτεκτονική της ARM σε δικά τους προϊόντα.\nΑπό αυτές τις εταιρείες, λοιπόν, η Qualcomm είναι ίσως η γνωστότερη όλων. Στα SoC της έχει δώσει την ονομασία Snapdragon. Επίσης, τα χωρίζει σε τρεις κατηγορίες, που έχουν να κάνουν με τις κατηγορίες κινητών που αναφέραμε παραπάνω.\nΜε απλά λόγια, στη χαμηλή κατηγορία θα βρούμε τσιπάκια Snapdragon 400, στη μεσαία Snapdragon 600, και στις ναυαρχίδες Snapdragon 800.\nΤο νεότερο μοντέλο της εταιρείας και πιθανότατα το καλύτερο SoC που κυκλοφορεί αυτή τη στιγμή στην αγορά, είναι ο Snapdragon 865.\nΑν ένα κινητό δεν έχει SoC της Qualcomm, τότε είναι σχεδόν σίγουρο ότι φοράει SoC της MediaTek, που ας πούμε ότι είναι το SoC “του φτωχού”. Σχεδόν όλες οι low-end συσκευές φοράνε MediaTek, και ειδικά τα κινέζικα κινητά της χαμηλής κατηγορίας.\nΕπεξεργαστές με την ονομασία Helio X ή MT είναι της MediaTek. Συνήθως θα δούμε νούμερα του στυλ, επεξεργαστής με 10 πυρήνες, ή 20 πυρήνες, και μπορεί να μας εντυπωσιάσει.\nΗ αλήθεια είναι όμως ότι ο αριθμός των πυρήνων δεν παίζει κανέναν απολύτως ρόλο στην απόδοση του κινητού. Κινητό με δύο πυρήνες μπορεί να έχει καλύτερες επιδόσεις από κινητό με 10 πυρήνες.\nΑυτό δεν σημαίνει ότι οι επεξεργαστές της MediaTek είναι απαραίτητα κακοί. Απλά θα πρέπει να έχουμε υπόψη ότι ο αριθμός των πυρήνων δεν είναι αξιόπιστο μέσο σύγκρισης. Με άλλα λόγια, δεν επιλέγουμε ποτέ κινητό βάσει των πυρήνων που διαθέτει ο επεξεργαστής.\nΗ Samsung δημιούργησε τη σειρά Exynos και χρησιμοποιεί αυτά τα SoC κυρίως στις ναυαρχίδες της – αν και όχι κατ’ αποκλειστικότητα, καθώς θα βρούμε και κινητά Samsung με SoC της Qualcomm.\nΟι επιδόσεις τους είναι εφάμιλλες των Snapdragon, και τυπικά η Samsung με κάθε νέα γενιά συσκευών βγάζει και νέο SoC.\nΤο ίδιο ισχύει και με τη Huawei, που φτιάχνει και αυτή τα δικά της SoC με την ονομασία Kirin και τα χρησιμοποιεί στις δικές της συσκευές.\nΦυσικά, δεν θα μπορούσε να λείπει από το παιχνίδι η Apple. Όλα τα iPhone έχουν SoC της Apple, αρχιτεκτονικής ARM, με ονομασία A10, A11, A12, και πάει λέγοντας.\nΗ Apple έχει τα τελευταία χρόνια σταθερά την πρωτιά στον τομέα των επιδόσεων, αν και ο νέος Snapdragon 865 φαίνεται να αλλάζει τα δεδομένα.\nΑυτό που πρέπει να κρατήσουμε από όλες αυτές τις πληροφορίες είναι ότι οι πυρήνες δεν παίζουν ρόλο στις επιδόσεις του κινητού. Συγκρίνουμε, λοιπόν, τα SoC μεταξύ δύο κινητών, και όχι τους πυρήνες ή τα GHz.\nΕδώ θα βρούμε μία αναλυτική λίστα με όλα τα διαθέσιμα SoC που κυκλοφορούν στην αγορά, ταξινομημένα ανάλογα με την απόδοσή τους.\nΑυτά ήταν τα βασικότερα κριτήρια για την επιλογή κινητού. Από εκεί και πέρα όμως, υπάρχουν κάποια δευτερεύοντα χαρακτηριστικά που μπορεί να κάνουν τη διαφορά.\nΗ ασύρματη φόρτιση, για παράδειγμα, μπορεί να είναι ένα από αυτά. Δεν έχουν όλες οι συσκευές αυτή τη δυνατότητα, ειδικά αν κοιτάμε στη μεσαία και χαμηλή κατηγορία.\nΩστόσο, αυτό που πρέπει να έχουμε κατά νου είναι ότι η ασύρματη φόρτιση είναι αργή. Ίσως είναι πιο σημαντικό να κοιτάμε συσκευές με γρήγορη φόρτιση, παρά ασύρματη, ανάλογα με τις απαιτήσεις που έχουμε.\nΗ γρήγορη φόρτιση μπορεί μέσα σε μισή ώρα να μας φορτίσει το κινητό στο 100%. Η ασύρματη φόρτιση από την άλλη μας επιτρέπει να ξεφορτωθούμε τα καλώδια, με ένα μεγάλο τίμημα όμως στον χρόνο φόρτισης.\nΌσον αφορά το NFC, μπορούμε να χρησιμοποιήσουμε αυτήν την τεχνολογία με διάφορους τρόπους, με τον βασικότερο να είναι οι ανέπαφες πληρωμές.\nΧωρίς να έχουμε μαζί μας οποιαδήποτε πιστωτική ή χρεωστική κάρτα, μπορούμε με ένα απλό πέρασμα του κινητού να κάνουμε τις αγορές μας από οποιοδήποτε κατάστημα.\nΣτο εξωτερικό, οι ανέπαφες πληρωμές μέσω NFC χρησιμοποιούνται ευρύτατα και τείνουν να γίνουν ο κανόνας. Βέβαια, στη χώρα μας δεν είναι ακόμα τόσο διαδεδομένο. Όμως, αν μας ενδιαφέρει αυτή η δυνατότητα, πρέπει να φροντίσουμε το κινητό να έχει NFC.\nΕπιπλέον, κάποιους χρήστες τους ενδιαφέρει το ραδιόφωνο. Και πάλι, δεν υπάρχει σε όλες τις συσκευές και θα πρέπει να βεβαιωθούμε ότι το κινητό που θέλουμε έχει δέκτη ραδιοφώνου.\nΑν και, σε οποιαδήποτε συσκευή με 3G/4G μπορούμε να ακούσουμε ραδιόφωνο μέσω ίντερνετ, καταναλώνοντας βεβαίως ανάλογα τα δεδομένα μας. Σίγουρα πάντως λιγότερο από το να βλέπουμε βίντεο στο YouTube.\nΆλλο ένα μεγάλο δίλημμα είναι το 5G έναντι του 4G. Θεωρούμε ότι το 5G είναι ακόμα σε πρώιμο στάδιο, ειδικά στη χώρα μας.\nΤεχνολογία 5G: Πόσο Γρήγορα Θα Είναι Τα Δίκτυα Πέμπτης Γενιάς?\nΚατά συνέπεια, δεν αξίζει – ακόμα – να επενδύσουμε χρήματα σε συσκευή με 5G. Αφενός είναι αρκετά ακριβά όσα κινητά τηλέφωνα το διαθέτουν, αφετέρου θα πάει χαμένο.\nΗ καλύτερη συμβουλή που έχουμε να σας δώσουμε για την επιλογή κινητού είναι να το δείτε από κοντά και να το πιάσετε στα χέρια σας πριν την αγορά.\nΧρησιμοποιήστε το και δοκιμάστε το ξεκλείδωμά του για να δείτε αν σας βολεύει στο χέρι. Περιηγηθείτε στο μενού του, βγάλτε φωτογραφίες, ή παίξτε κάποιο παιχνίδι. Αν πάτε σε οποιαδήποτε μεγάλη αλυσίδα ηλεκτρονικών, θα βρείτε δεκάδες συσκευές για να δοκιμάσετε.\nΑφού αποφασίσετε ποια συσκευή σας ταιριάζει, μπορείτε να μπείτε στο Bestprice.gr για να βρείτε και το κατάστημα με την καλύτερη τιμή, χρησιμοποιώντας τα κατάλληλα εργαλεία.\nΓράψτε μας στα σχόλια ποιες συσκευές θεωρείτε εσείς ως τις καλύτερες για φέτος.\nPrevious Post: « Τελευταία Εβδομάδα Εκπτώσεων: Οι Καλύτερες Προσφορές\nNext Post: Κωδικός Windows 10, Γονικός Έλεγχος TikTok, Live Story Instagram »


Καταστάσεις αιτήσεων Ε.Δ.Χ. Περιφέρειας Δυτικής Μακεδονίας | Περιφερειακή Ενότητα Καστοριάς\nΗ Περιφέρεια Δυτικής Μακεδονίας μετά την ολοκλήρωση της υποβολής των αιτήσεων για\nαπόκτηση νέας άδειας Ε.Δ.Χ. αυτοκινήτου ή μετατροπή υφιστάμενης σε άλλο τύπο και τον έλεγχο της πληρότητας των νόμιμων δικαιολογητικών και της πληρώσεως των προϋποθέσεων του νόμου, αναρτά όπως προβλέπεται από την παρ. 5 του άρθρου 106 του ν. 4070/2012, καταστάσεις στις οποίες εμφανίζονται οι αιτούντες με το όνομα ή την επωνυμία τους καταχωρημένοι ανά έδρα, είδος Ε.Δ.Χ. αυτοκινήτου, αύξοντα αριθμό καταθέσεως αιτήσεως, αναφερόμενου για κάθε αιτούντα του αντίστοιχου αριθμού αιτουμένων αδειών.\nΣυνημμένο:Καταστάσεις αιτήσεων Ε.Δ.Χ. Περιφέρειας Δυτικής Μακεδονίας


Κάλεσμα του Σωματείου Εμπορικών Ιδιωτικών Υπαλλήλων για το συλλαλητήριο της ΔΕΘ\nHome»ΚΟΙΝΩΝΙΑ » Κάλεσμα του Σωματείου Εμπορικών Ιδιωτικών Υπαλλήλων για το συλλαλητήριο της ΔΕΘ\nΣεπτέμβριος 2, 2017 00:14\nH κυβέρνηση για άλλη μία φορά κοροϊδεύει ξεδιάντροπα τους εργαζόμενους και τον λαό. Για άλλη μία φορά μας μιλάει για «έξοδο από τα μνημόνια» για λιγότερα μέτρα, ενώ το γνωρίζουμε πολύ καλά ότι αυτό σημαίνει νέα μνημόνια και περισσότερα μέτρα. Επιδιώκουν την συναίνεσή μας, τάζοντάς μας «δίκαιη ανάπτυξη». Τι σημαίνει όμως δίκαιη ανάπτυξη; Για εμάς συνεχής φοροαφαίμαξη, ανεργία, περικοπές σε μισθούς και συντάξεις και άλλη καρατόμηση των κοινωνικών επιδομάτων, του επιδόματος θέρμανσης, των παροχών αναπηρίας και του ΕΚΑΣ, ενώ για το κεφάλαιο εκποίηση δημόσιας περιουσίας, φοροαπαλλαγές, επιδοτήσεις και χαριστικές ρυθμίσεις.\nΠόσο δίκαιο είναι η εργατική τάξη να πληρώνει με αίμα το κέρδος των μονοπωλίων; Πόσο δίκαιο είναι να υπάρχουν 18 νεκροί εργαζόμενοι το τελευταίο δίμηνο, λόγω ελλείπων μέτρων, λόγω εντατικοποίησης της εργασίας και αυτοί οι θάνατοι να βαφτίζονται ατυχήματα; Δεν υπάρχει δίκαιη ανάπτυξη για εμάς, ξέρουμε πως αυτό που έρχεται είναι η μεγαλύτερη ένταση της εκμετάλλευσής μας. Αυτό ακριβώς θα περιμένουμε να εξαγγελθεί στην ΔΕΘ, αυτό ακριβώς είναι το πραγματικό περιεχόμενο των εξαγγελιών.\nΕμείς απευθύνουμε κάλεσμα σε όλους τους εργαζόμενους και όλα τα σωματεία, για ενίσχυση των αγώνων, για αγωνιστική απάντηση και αντεπίθεση!\nΚαλούμε τους εργαζόμενους να πάρουν μέρος στο μεγάλο συλλαλητήριο της ΔΕΘ, πλάι στις δυνάμεις, τα σωματεία και τα συνδικάτα που στηρίζουν το ΠΑΜΕ. Οι αγώνες των εργαζομένων σε μια σειρά κλάδους και χώρους δουλειάς τους προηγούμενους έδειξαν και δείχνουν ότι το εργατικό-λαϊκό κίνημα είναι όρθιο, ζωντανό, υπάρχουν μαχητικές δυνάμεις. Ότι μπορεί να γίνει δύναμη ανατροπής, μπορεί να ανασυνταχθεί, να γίνει πιο μαχητικό και ρωμαλέο, αμφισβητώντας την κυριαρχία των εκμεταλλευτών, των επιχειρηματικών ομίλων.\nΌλοι/Όλες στο Συλλαλητήριο του ΠΑΜΕ στην Πλατεία Αριστοτέλους,\nΑΝΑΧΩΡΗΣΗ ΑΠΟ ΤΟ ΚΤΕΛ ΦΛΩΡΙΝΑΣ ΣΤΙΣ 15:00\nΟΓΕ: Η προσχολική αγωγή είναι δικαίωμα κάθε παιδιού και ευθύνη του κράτους!\nΚΟΙΝΩΝΙΑ Μάιος 22, 2022 09:58\nΤριήμερη εκδρομή στην Αλβανία του\nΜάιος 23, 2022 18:28 0


Arctic Monkeys - Tranquility Base Hotel + Casino - Mix Grill: Μουσική - Θέατρο - Cinema\nΤο 6ο album των Arctic Monkeys, Tranquility Base Hotel + Casino, είναι αδιαμφησβήτητα ένα σημαντικό γεγονός για την φετινή μουσική χρονιά. Τι «γεύση μας αφήνει» ο δίσκος, όμως, μετά το σταμάτημα την βελόνας;\nΤετάρτη, 18 Ιουλίου 2018 14:30\nPiano Rock, Lounge, Psychedelic Pop\nShe Looks Like Fun, One Point Perspective, The Ultracheese\nΤο 6ο album των The Last Shadow Puppets Arctic Monkeys, Tranquility Base Hotel + Casino, είναι αδιαμφισβήτητα ένα σημαντικό γεγονός για την φετινή μουσική χρονιά. Τι «γεύση μας αφήνει» ο δίσκος, όμως, μετά το σταμάτημα την βελόνας;\nΗ στροφή στον ήχο των Arctic Monkeys δεν είναι κάτι που θα έπρεπε να μας ξενίζει ιδιαίτερα, καθώς τα μουσικά αποτυπώματα του Alex Turner στις προηγούμενες δουλειές του είχαν μία, σαφώς, πιο lounge, pop κατεύθυνση. Σε αυτόν τον θεματικό δίσκο οι Arctic Monkeys (ή ορθότερα ο Alex Turner) μας εκφράζουν τους προβληματισμούς τους για την τεχνολογία, την πολιτική, αλλά και για την θέση τους σε αυτόν τον κόσμο. Βέβαια, αυτό επιτυγχάνεται με έναν αρκετά generic ήχο, μακριά από τις punk και garage revival καταβολές των πρώτων δίσκων, με στροφή στα πλήκτρα των synths, χωρίς ιδιαίτερη έμφαση στα κιθαριστικά riffs και ακόμα λιγότερη στα τύμπανα. Υπάρχουν ενδιαφέρουσες στιγμές σε κάποια τραγούδια, οι μεταβάσεις στη μουσική είναι όμορφες, ο λυρισμός όσο χιουμοριστικός χρειάζεται και η sci - fi αύρα, ενός ξενοδοχείου στο φεγγάρι, στροβιλίζεται συνεχώς γύρω από τον ήχο τους.\nΤο album έχει μια γλυκιά psychedelic διάθεση, παρμένη από ήχους του Pet Sounds και όσο τα τραγούδια εναλλάσσονται καταφέρνει να δημιουργήσει την ατμόσφαιρα για την οποία δημιουργήθηκε, αλλά ως εκεί. Αν κάποιος πάρει τα τραγούδια μεμονωμένα, ένα μεγάλο κομμάτι της αξίας τους χάνεται, αφού με δυσκολία κάποιο στέκεται από μόνο του, και παρά τον πειραματισμό του συγκροτήματος στον ήχο τους, είναι εμφανές το μικρό μουσικό εύρος στο οποίο κινήθηκαν. Ο Alex Turner έχει αποδείξει πολλάκις τις φωνητικές του δυνατότητες, αλλά σε αυτόν το δίσκο τις άφησε σε δεύτερη μοίρα για χάρη του αφηγηματικού ύφους που ήθελε να προσδώσει στα τραγούδια του. Οι Arctic Monkeys δεν είναι τόσο μεγάλοι σε ηλικία, όσο θέλουν να παρουσιάζονται. Ο πειραματισμός είναι θεμιτό να συνεχιστεί κι άλλο, για να φτάσουν το επίπεδο ωριμότητας και τελειομανίας, που συναντάμε σε καλλιτέχνες και συγκροτήματα που ξεπερνάνε μια ηλικία και πλέον κρίνονται και με το φίλτρο της ωριμότητας.\nΣυχνά είχα την αίσθηση πως κατά την διάρκεια της δημιουργίας του δίσκου, ο Alex Turner, ξεχνούσε πως βρίσκεται στο studio με την μπάντα που τον ανέδειξε. Για να επιτύχει την σύνθεση όλων αυτών των χαρακτηριστικών που έχει η συγκεκριμένη δισκογραφική δουλειά, θυσίασε σε πολύ μεγάλο βαθμό τις μουσικές δυνατότητες της μπάντας και πιο συγκεκριμένα του κιθαρίστα, Jamie Cook, και του drummer, Matt Helders. Στο "She Looks Like Fun", που αυτή η κατάσταση, προς στιγμήν άλλαξε, ακούσαμε ένα αρκετά ενδιαφέρον αποτέλεσμα, με ωραίες προθέσεις, γιατί «έπαιζε» μια καλοκουρδισμένη μπάντα, με όλα τα γρανάζια της να δουλεύουν εξίσου καλά.\nTo αποτέλεσμα, τελικά, μοιάζει περισσότερο με ένα side project του Turner, αν όχι solo, που του δίνει την ελευθερία να χορεύει και να κάνει έρωτα, με το επιδαπέδιο stand του μικροφώνου, αλλά και να αναπαριστά φιγούρες τύπου Elvis, που τόσο του αρέσουν -με όλα τα καλά και τα κακά που αυτό συνεπάγεται.\nΆκουσε όλο τον δίσκο στο Spotify!\nΔισκοκριτικές arctic monkeys Alex Turner δίσκοκριτική album review albums 2018 tranquility base hotel & casino


ΑΣΥΜΜΕΤΡΗ ΑΠΕΙΛΗ: 1/4/2014\nαναδημοσίευση από: http://coghnorti.wordpress.com\nΑναρτήθηκε από halastor στις 11:57 π.μ. Δεν υπάρχουν σχόλια:\nΘεματα αναδημοσιεύσεις, κομμουνιστικοποίηση\nΑναρτήθηκε από halastor στις 7:39 μ.μ. Δεν υπάρχουν σχόλια:\nΣυγκέντρωση ενάντια στις ειδικές συνθήκες κράτησης και κείμενο της ανοιχτής συνέλευσης αναρχικών\nΑναρτήθηκε από halastor στις 7:11 μ.μ. Δεν υπάρχουν σχόλια:\nΑναρτήθηκε από halastor στις 5:12 μ.μ. Δεν υπάρχουν σχόλια:\nΑναρτήθηκε από halastor στις 12:17 π.μ. Δεν υπάρχουν σχόλια:


Πρώτοι Ζερβάκης και Μιχαήλοβα - Onsports.gr\nOnsports Team\t05 Φεβρουαρίου 2012, 20:54\nΠρώτοι Ζερβάκης και Μιχαήλοβα\nΟ Γιάννης Ζερβάκης και η Βαλεντίνα Μιχαήλοβα ήταν οι νικητές στον τρίτος αγώνας της σειράς «Γύροι Πόλεων Μιχάλης Κούσης» στη Μονεμβασιά.\nΜετά την πρωτιά του στη Σητεία και τη Νέα Σμύρνη, νικητής στους Ανδρες ήταν ο Γιάννης Ζερβάκης, ενώ στις γυναίκες πρώτεσε η Μιχαήλοβα. Ο επόμενος αγώνας της σειράς θα γίνει στις 12 Φεβρουαρίου στη Φιλοθέη με την επωνυμία «Κυριακίδεια».\nΓΥΝΑΙΚΕΣ: Μιχαήλοβα (Πανιώνιος) 13.31, Μαλάι (Ιλισός) 13.41, Βλαχάκη (Ιλισός) 14.07, Πουλίδου (Ιλισσός) 14.08, Μαρματάκη (Ιλισος) 14.20, Γιαννακοπούλόπυ (ΑΠΟΕΛ) 14.29\nΑΝΔΡΕΣ: Ζερβάκης (Σητειακός) 16.25, Δρόσος (ΠΑΟ) 16.42, Διαλεκτός (Ιλισός) 17.11, Κανελλόπουλος (ΑΕ Ολυμπιάδας Πατρών) 17.23, Τζαναβάρας (ΠΑΟ) 17.27, Πίτσολης (Ιλισός) 17.44\n2.000 μ. ΠΠΑ: Λαμπρινός (ΦΓΣ Σπάρτης), Παναρίτης (ΑΠΟΕΛ), Μπουτεράκος (ΑΠΟΕΛ)\n2.000 μ. ΠΚΑ: Βελισσάρη (Σπαρτιατικός), Ξαστερούλη (ΑΠΟΕΛ). Δρανιά (Σπαρτιατικός ΓΣ)\nΝέα διάκριση για την Στεφανίδη!\n2 λεπτά πριν Νέα διάκριση για την Στεφανίδη!\nΤο «θέλω» του Ουζουνίδη στην πρεμιέρα\n16 λεπτά πριν Το «θέλω» του Ουζουνίδη στην πρεμιέρα\nΓ. Σαββίδης: «Πάνω από όλα η ζωή ανεξαρτήτως χρώματος» (photo)\n31 λεπτά πριν Γ. Σαββίδης: «Πάνω από όλα η ζωή ανεξαρτήτως χρώματος» (photo)\nΤι κρατάει και τι πετάει ο Παναθηναϊκός...\n47 λεπτά πριν Τι κρατάει και τι πετάει ο Παναθηναϊκός...\n8 ώρες πριν Βάσεις 2017: Η αγωνία στο «κόκκινο» - Αυτές είναι οι βάσεις στις δημοφιλείς σχολές\n9 ώρες πριν Τρομοκρατική επίθεση Βαρκελώνη: Αυτοί είναι οι τζιχαντιστές που έσπειραν το θάνατο στη Las Ramblas\nΤένις: Νικ Κύργιος - Νταβίντ Φερέρ\n18:452017 ATP World Tour Masters 1000. Σινσινάτι. 2ος ημιτελικός. Περιγραφή: Γιάννης Κυφωνίδης.


Η Μαργκρεθ Βεσταγκερ.\n9 Μαΐου, 2015 09.05.2015 • 10:57\nΒάζει κοινούς κανόνες στην ψηφιακή αγορά της Ευρώπης\nΜια ενιαία ψηφιακή αγορά με κοινούς κανόνες για όλους τους παίκτες, οι οποίοι δραστηριοποιούνται στην υψηλή τεχνολογία, στις υπηρεσίες και στα προϊόντα της, καταρτίζει η Ευρωπαϊκή Επιτροπή. Στο πλαίσιο αυτό, η αρμόδια επίτροπος Ανταγωνισμού Μαργκρέθ Βεστάγκερ υιοθετεί αυστηρότερη γραμμή έναντι κολοσσών όπως οι Google και Αmazon, προκαλώντας την έντονη δυσαρέσκεια της Ουάσιγκτον. Συγκεκριμένα, πρόκειται να διερευνήσει το πώς οι όμιλοι αυτοί συλλέγουν τα αποτελέσματα αναζήτησης και χρησιμοποιούν τα δεδομένα των πελατών τους. Η νέα ψηφιακή αγορά θα θέτει αυστηρότερους κανόνες για υπηρεσίες συνδρομητικών καναλιών (π.χ. Netflix) και υπηρεσίες μηνυμάτων και διαδικτυακής επικοινωνίας (π.χ. Whatsapp και Skype), που ανταγωνίζονται μεγάλους ευρωπαϊκούς ομίλους. Σύμφωνα με τα όσα έγιναν γνωστά μέσω της επιτρόπου, η έρευνα για την Google και την Amazon θα ξεκινήσει πριν από την εκπνοή του 2015 και μεταξύ άλλων θα ασχοληθεί και με θέματα όπως το εάν οι υπηρεσίες συνδρομητικής τηλεόρασης θα πρέπει να υπόκεινται στο ίδιο καθεστώς με εκείνες της συμβατικής τηλεόρασης.\nΑΜΠΝΤΑΛΑ ΕΛ ΜΠΑΝΤΡΙ\nΤο… μυστήριο της πτώσης του πετρελαίου και οι φήμες\nΤον σημαντικό ρόλο των φημολογιών στη διαμόρφωση της τιμής του «μαύρου χρυσού», καθώς και την αύξηση της προσφοράς από χώρες εκτός ΟΠΕΚ, έθιξε με δήλωσή του ο γενικός γραμματέας του Οργανισμού Πετρελαιοπαραγωγών Χωρών (ΟΠΕΚ). Ο Αμπντάλα ελ Μπάντρι διευκρίνισε πως ο νόμος της προσφοράς και της ζήτησης δεν μπορεί να εξηγήσει πλήρως την κάμψη της τιμής του πετρελαίου κατά 60% από τον Ιούνιο του 2014 έως τον Ιανουάριο του 2015. «Βασικός λόγος είναι ότι πετρελαιοπαραγωγοί χώρες – μη μέλη του ΟΠΕΚ προέβησαν σε αύξηση παραγωγής σε μια περίοδο κατά την οποία η ζήτηση ήταν υποτονική. Επιπλέον, συνέβαλε στην πτώση της τιμής και η φημολογία», τόνισε ο Αμπντάλα ελ Μπάντρι. Σημειώνεται πως το πετρέλαιο τύπου Brent υποχώρησε σε ναδίρ εξαετίας τον Ιανουάριο, ενώ παράλληλα η παραγωγή των ΗΠΑ εξακοντίστηκε στα υψηλότερα επίπεδα των τελευταίων τουλάχιστον 40 ετών. Στην τελευταία σύνοδο του ΟΠΕΚ αποφασίστηκε να μην αλλάξει ο στόχος παραγωγής, αναθερμαίνοντας τις φήμες για περαιτέρω υποχώρηση τιμών, προκειμένου να ανακοπεί η εξορυκτική δραστηριότητα των ΗΠΑ.\nΑποχωρεί από το τιμόνι της Cisco Systems έπειτα από 20 χρόνια\nΤο κεφάλαιο μιας μακράς σταδιοδρομίας στη Cisco Systems θα κλείσει ο διευθύνων σύμβουλός της, ο 65χρονος Τζον Τσάμπερς, ο οποίος αποχωρεί από τη θέση του τον Ιούλιο. Επειτα από εικοσαετή θητεία, ένας από τους μακροβιότερους επιχειρηματικούς ηγέτες στη Σίλικον Βάλεϊ παραδίδει τα σκήπτρα στον διάδοχό του, τον 49χρονο Τσακ Ρόμπινς, έναν ακόμη βετεράνο της Cisco. Ο Τζον Τσάμπερς, εμβληματική φυσιογνωμία στην υψηλή τεχνολογία από την εποχή της έκρηξης των διαδικτυακών εταιρειών, θα αναλάβει πλέον ρόλο εκτελεστικού προέδρου. Κατά τους αναλυτές της Γουόλ Στριτ, η διοικητική αλλαγή ήταν αναμενόμενη και συνιστά έναν αναπροσανατολισμό της εταιρείας στις πρωτεύουσες δραστηριότητές της. Η Cisco Systems επί ηγεσίας Τσάμπερς εξαγόρασε πάμπολλες εταιρείες. Ωστόσο, ο ίδιος δεν κατόρθωσε να τις ενσωματώσει με τέτοιον τρόπο ούτως ώστε να οδηγηθεί σε πεδία πέραν των βασικών δραστηριοτήτων της Cisco στα τηλεπικοινωνιακά δίκτυα.\nΑνοδική αναθεώρηση των προβλέψεων για ΑΕΠ Ευρωζώνης από Κομισιόν\nΜέτοχοι κατά στελεχών λόγω υψηλών μπόνους\nΤο νορβηγικό fund μειώνει επενδύσεις σε γαιάνθρακες\nΠροειδοποιήσεις από ΔΝΤ προς Πορτογαλία\n«Σημαντική πρόοδο» βλέπει η Τρόικα στην Κύπρο


Σύμφωνα με τη διοίκηση του ΟΓΑ η κλήρωση για την ανάδειξη δικαιούχων πραγματοποιήθηκε σύμφωνα με τον προγραμματισμό και με όλες τις προβλεπόμενες διαδικασίες. Τα ονόματα των κληρωθέντων είναι διαθέσιμα, στην ιστοσελίδα του Οργανισμού (www.oga.gr – ηλεκτρονικές υπηρεσίες – Αγροτική Εστία- κληρωθέντες δικαιούχοι) για τα προγράμματα του Κοινωνικού – Ιαματικού Τουρισμού, των 4ήμερων εκδρομών και των εισιτηρίων θεάτρου.\nΠεριθώριο παραλαβής δελτίων υπάρχει για τους δικαιούχους μέχρι και τις 7 Σεπτεμβρίου. Μετά την ημερομηνία αυτή και ειδικότερα από 15 Σεπτεμβρίου και μετά, τυχόν αδιάθετα δελτία θα διανέμονται με σειρά προτεραιότητας προσέλευσης στα ΚΕΠ, σε όσους υπέβαλαν αίτηση συμμετοχής στα προγράμματα ΛΑΕ/ΟΓΑ 2017, ανεξαρτήτως εάν κληρώθηκαν ή όχι. Ειδικά για τα προγράμματα Κοινωνικού και Ιαματικού Τουρισμού, οι κληρωθέντες πρέπει να προβούν έγκαιρα σε κράτηση δωματίου, παραλαμβάνοντας την Επιβεβαίωση Κράτησης (voucher) από το κατάλυμα της επιλογής τους. Στη συνέχεια πρέπει να εισέρχονται, οι ίδιοι ή μέσω ΚΕΠ, στην ηλεκτρονική εφαρμογή του ΟΓΑ «Καταχώρηση κράτησης δωματίου» και να καταχωρούν τα στοιχεία της κράτησης τουλάχιστον δύο ημέρες πριν από την προσέλευσή τους στο κατάλυμα. Η διαδικασία είναι υποχρεωτική προκειμένου οι δικαιούχοι να παραλάβουν, από οποιοδήποτε ΚΕΠ, τα δελτία τους, στα οποία θα εκτυπώνεται και η επωνυμία του καταλύματος όπου έγινε η κράτηση. Ο κατάλογος με τα τουριστικά καταλύματα που έχουν συμβληθεί φέτος με τον ΟΓΑ αναρτάται αύριο 1/8 στην ιστοσελίδα του Οργανισμού (ειδικά ο κατάλογος των ιαματικών πηγών θα αναρτηθεί την Δευτέρα 7/8).


Manager’s Office - Jobistas\nΑπό το 1961,\nΣτα πλαίσια της δικής μας συμβολής στην καλυτέρευση της ποιότητας ζωής δημιουργήσαμε και στελεχώσαμε μία ανθρωποκεντρική & πελατοκεντρική επιχείρηση με την επωνυμία Manager’s Office που ασχολείται με την ανάπτυξη επιχειρήσεων αποκλειστικά και μόνο σε επίπεδο εφαρμογής.\nΛόγω του χαρακτήρα εφαρμοσμένου Marketing & Management και όχι μόνο συμβουλευτικού, η Manager’s Office λειτουργώντας στο πλαίσιο της πιο αναπτυσσόμενης εταιρίας Συμβούλων στην παγκόσμια αγορά και στοχεύοντας στη δημιουργία προστιθέμενης αξίας για τους πελάτες και τα στελέχη τους με γνώμονα win-win situation, προτείνει τα τελευταία χρόνια το μοντέλο επένδυσης στη βέλτιστη Οργάνωση και Λειτουργία της εταιρείας μέσω μιας ολιστικής προσέγγισης διαδικασιών και εξέλιξης του Ανθρώπινου δυναμικού.\nΟι υπηρεσίες μας παρουσιάζονται με εξειδικευμένους τρόπους και περιλαμβάνουν σχεδιασμό και εφαρμογές με κύριο και βασικό στόχο την ποιότητα, τη συνέπεια και διεκδίκηση της στρατηγικής συνεργασίας.\nΟι προτάσεις μας δεν είναι θεωρητικές αλλά χρήσιμες και πρακτικές στα πλαίσια των δυνατοτήτων κάθε Επαγγελματία πελάτη.\nΗ δεοντολογία μας εστιάζεται στην ενδυνάμωση της θέσης του πελάτη με τη λήψη σωστών αποφάσεων για τη βελτίωση και εφαρμογή του στρατηγικού σχεδιασμού.\nΗ φιλοσοφία μας δεν είναι να δουλεύουμε μόνο για τους πελάτες μας αλλά να συνεργαζόμαστε μ’ αυτούς.\nΠρόθεση μας η πλήρης κατανόηση του επιχειρησιακού χώρου του πελάτη. Η στενή συνεργασία μαζί του. Η σωστή καθοδήγηση.\nΣτόχος μας η εκτέλεση μέσα από το κορυφαίο ποιοτικά Service σε υπηρεσίες στην παγκόσμια αγορά Management.


Η γρίπη είναι μια ιδιαίτερα μολυσματική νόσος του αναπνευστικού συστήματος. Στην Ελλάδα, βάσει στοιχείων του ΚΕΕΛΠΝΟ, κατά τη χρονική περίοδο 2016- 2017 σημειώθηκαν 108 θάνατοι από εργαστηριακά επιβεβαιωμένη γρίπη και καταγράφηκαν 291 σοβαρά κρούσματα, εκ των οποίων 276 νοσηλεύτηκαν σε ΜΕΘ. Η πλειοψηφία των παραπάνω ασθενών δεν είχε εμβολιαστεί για τη γρίπη.\nΑξίζει να τονισθεί ότι η γρίπη μεταδίδεται μια ημέρα πριν την εκδήλωση των συμπτωμάτων, 3-5 ημέρες κατά τη διάρκεια της νόσου και επιμηκύνεται στα παιδιά και τους ανοσοκατεσταλμένους.\n✓ Αντιγριπικός εμβολιασμός με το τριδύναμο ή τετραδύναμο εμβόλιο, το οποίο μπορεί να χορηγηθεί σε όλα τα τρίμηνα της εγκυμοσύνης κατά τη διάρκεια της χειμερινής περιόδου. Το εμβόλιο χορηγείται ενδομυϊκά στον δελτοειδή μυ και αντενδείκνυται η χορήγησή του μόνο επί αλλεργίας στο αυγό. Οι ανεπιθύμητες ενέργειες είναι οι ίδιες με τον γενικό πληθυσμό (πόνος στο σημείο ένεσης, πυρέτιο, ελαφρά γριπώδης συνδρομή κλπ.).\n✓ Δημιουργία ασπίδας προστασίας στην έγκυο με εμβολιασμό του οικογενειακού περιβάλλοντος.\n✓ Λήψη γενικών μέτρων προστασίας όπως η αποφυγή κλειστών χώρων σε περίπτωση εποχιακής έξαρσης ή επιδημίας, χρησιμοποίησης μασκών, κ.ά.\n✓ Συχνό πλύσιμο των χεριών με νερό και σαπούνι ή αλκοολούχο διάλυμα.\n✓ Σε περίπτωση νόσησης ατόμου στο περιβάλλον της επιπρόσθετα συνιστάται η προληπτική χορήγηση οσελταμιβίρης.\n✓ Άμεση έναρξη οσελταμιβίρης. Αρκούν οι κλινικές ενδείξεις και δεν περιμένουμε το επιβεβαιωτικό τεστ το οποίο μπορεί να καθυστερήσει ή να δώσει ψευδώς αρνητικά αποτελέσματα.\n✓ Χορήγηση αντιπυρετικών, κατά προτίμηση παρακεταμόλης.\n✓ Αντιμετώπιση λοιπής γενικής συμπτωματολογίας κατά τα συνήθη.\n✓ Χορήγηση αντιβιοτικών: Μόνο επί επιπλοκών όπως πνευμονία, ωτίτιδα, ιγμορίτιδα.\n✓ Σε περίπτωση νοσηλείας απαιτείται απομόνωση.


Erik Anton Berg "Prisbelont Malmo 1881" 11/16 - Men's Only\nΈχετε καιρό να με ακούσετε να αγοράζω κάποιο μαχαίρι :megagrin και πολύ θα ήθελα να δειξω αυτην ομορφιά!Ένα Erik Anton Berg, Σουηδέζικο ατσάλι φυσικά , Frame back Grind που έλειπε ένα τετοιο απο τη συλλογή μου και με Square point!Επάνω στο frameback γράφει "PRISBELONT i MALMO 1881" και απο κάτω κατι που δεν ευδιάκριτο πολύ αλλά στο google βρήκα οτι γράφει "ÖREBRO och BOSTON 1883".\nΤο πήρα απο TSR , όχι ακριβά θα έλεγα, γύρω στα 40 ευρω αν θυμάμαι καλά αλλά το καψουρεύτηκα αμέσως!Ο ιδιοκτήτης που μου το πούλησε είπε ότι είναι Shave ready χωρις ταινία και μάλιστα απο ακονισμένο απο πέτρα Escher αλλα μια φορά που ξυρίστηκα δεν ενυπωσιαστηκα απο το ακόνισμα και μάλιστα λέω ότι θέλει φρεσκάρισμα.\nΕδω έχει πληροφορίες για το ξυράφι μου και εδω κάποιες ακόμη!!\nHas thanked: 11096 times\nBeen thanked: 7217 times\nRe: Erik Anton Berg "Prisbelont Malmo 1881" 11/16\nΜε γεια Ηλία!\nΠραγματικός αέρας vintage...\nΜεγειά Ηλία! Το καλοξύριστο το θεωρώ αυτονόητο αφού μπορείς να το κάνεις να κελαηδήσει με τις πέτρες σου!\nΚαλα ξυρισματα Ηλια , Θα σε δυσκολεψει στο ακονισμα . Ξεκινα απο ψηλα με πολλα περασματα .\nΝίκο θα με δυσκολέψει λόγω της ράχης του?\nΝαι ισως ειναι δυσκολο να κρατησεις το μαχαιρι σταθερα πανω στην πετρα και να διατηρησεις τη ιδια γωνια , για αυτο ειπα πολλα περασματα και σε λεπτοκοκη πετρα . Δουλεψε το μαχαιρι με τα δυο χερια χωρις πιεση αλλα αποφασιστικά .\nΔε το κατάλαβα καλά αυτό, δε θα ακουμπάω τη ράχη του θες να πεις?Δε θα διατηρήσω γωνία σταθερή αν το ξαπλώσω κάτω απλά?\nHλια λαθος καταλαβες ή μαλλον εγω δεν το εγραψα καλα. Η ραχη παντα πρεπει να ακουμπαει δεν μπορεις να κρατησεις τις γωνιες αλλοιως . Εκεινο που ενοουσα ειναι οτι επειδη η ραχη εχει καποια ιδιομορφια δεν νομιζω οτι μπορει να κρατηθει ευκολα στην ιδια θεση πανω στην πετρα οταν κανεις γρηγορες επαναφορες.\nΓια αυτο σου προτεινα οταν τελειωνεις την κινηση η τοποθετηση πανω στην πετρα να περνει την σωστη θεση και να οδηγεις το μαχαιρι αποφασιστικά με τα δυο χερια .


ΑΡΗΣ: Στόχος η επιστροφή στη Volley League | SportDay.gr\n11 Αυγούστου 2021 18:43\nΞεκάθαρος στόχος του Άρη η άνοδος\nΣύντομα θα ανακοινωθούν και οι ξένοι\nΟ Ερασιτέχνης Άρης παρουσίασε τη διοίκηση του τμήματος βόλεϊ ανδρών του συλλόγου και έθεσε στόχο την επιστροφή στη Volley League\nΤο σύνθημα για την άνοδο και επιστροφή στη Volley League έστειλε το τμήμα βόλεϊ του Άρη στη διάρκεια της συνέντευξης Τύπου, που είχε και τη μορφή παρουσίασης για τη νέα σεζόν. Ο Άρης θα προσπαθήσει να κερδίσει την άνοδο, στηρίζοντας πολλά στην ποιότητα της ομάδας που δημιουργείται, αλλά πολύ περισσότερο στην παρουσία των φιλάθλων, που μπορεί να κάνει τη διαφορά στην κατηγορία.\nΛΕΥΤΕΡΗΣ ΑΡΒΑΝΙΤΗΣ (Πρόεδρος Α.Σ. ΑΡΗΣ)\n«Θέλω να ξεκινήσω από ένα πιο γενικό πλαίσιο, τη φιλοσοφία του Α.Σ. ΑΡΗΣ. Από τότε που αναλάβαμε, τον Σεπτέμβριο του 2019, αυτή άλλαξε, δεν είναι αυτή των τελευταίων 15 χρόνων, που είχε ως αποτέλεσμα τα τμήματα του συλλόγου να βρεθούν στις πιο χαμηλές κατηγορίες. Αυτό που συνέβαινε ήταν ότι, όταν δεν μπορούσε να γίνει κάτι για κάποιο τμήμα, αυτό υποβιβαζόταν. Εμείς το αλλάξαμε. Είπαμε ότι ως σύλλογος, όταν είμαστε όλοι μαζί ενωμένοι, μπορούμε να τα καταφέρουμε κι αυτό αποδεικνύεται από την πρώτη άνοδο στην Α1, στο Πόλο Ανδρών, μετά από 19 χρόνια.\nΜε βάση αυτήν τη φιλοσοφία, στόχος μας είναι το επόμενο τμήμα για άνοδο είναι αυτό του Βόλεϊ Ανδρών, στη φυσική του θέση, τη Volley League, όπου βρισκόταν για πολλά χρόνια. Ένα τμήμα που έφερε στο σύλλογο δύο τίτλους και έπεσε στο Α’ τοπικό χωρίς ο σύλλογος να κερδίσει τίποτα, αφού τα χρέη που το μάστιζαν παρέμειναν και συνεχίζουν να υπάρχουν ακόμη. Ήδη έχουμε κάνει σημαντικά βήματα στον τομέα αυτόν, που αφορούν σε χρέη προς παλιούς αθλητές, προπονητές, μάνατζερ κτλ. Έχουμε κλείσει υποθέσεις περίπου 100.000 ευρώ. Υπάρχουν κι άλλες τέτοιες υποθέσεις περίπου στο ίδιο ποσό. Έχουμε ένα χρόνο μπροστά μας για να τα λύσουμε, όπως και να διακανονίσουμε ένα υπόλοιπο που υπάρχει στο ΙΚΑ όπου στοχεύουμε να μπούμε στις 240 δόσεις.\nΟ σχεδιασμός μας φέτος για το τμήμα Βόλεϊ είναι για να ανέβει στην Α1. Είχαμε κάνει μία πρόταση το καλοκαίρι για να πάρουμε μία wild card για τη Volley League που έχει μόνο οκτώ ομάδες, αλλά δεν έγινε δεκτή. Θέλουμε να ενημερώσουμε τον κόσμο για να ενημερώσουμε τον κόσμο για το τι κάναμε σ’ αυτό το διάστημα, αλλά και να πούμε τι θα γίνει από δω και πέρα, κάτι πολύ σημαντικό. Έχει γίνει μία πάρα πολύ καλή ομάδα και ξεκάθαρα ο στόχος μας είναι η άνοδος στην Volley League.\nΤο πρώτο που σκεφτήκαμε για να το καταφέρουμε αυτό, ήταν να υπάρχει μία οργάνωση στο τμήμα. Τώρα είμαστε στην ευχάριστη θέση να ανακοινώσουμε ότι έγινε μία διοικούσα επιτροπή που δουλεύει πάνω στην οργάνωση του τμήματος, από ανθρώπους σοβαρούς, ανθρώπους του ΑΡΗ, που έχουν την όρεξη για να οργανώσουν το ανδρικό τμήμα, αλλά και τις Ακαδημίες.\nΗ επιτροπή αποτελείται από τους κ.κ. Παλασόπουλο, Νικολό, Γκανούλη, Σκανδάλη, Γρόλλιο. Γενικός αρχηγός είναι ο Παναγιώτης Σιμίδης και προπονητής αλλά και τεχνικός διευθυντής, που θα έχει την επίβλεψη από τις Ακαδημίες μέχρι τους Άνδρες, ο Σπύρος Γκολίτσης. Τέλος, υπεύθυνοι υποδομής είναι ο Άγγελος Κασαστογιάννης και ο Βασίλης Μανταζής. Εμείς θα είμαστε δίπλα τους. Έχουμε σχεδιάσει ένα μπάτζετ το οποίο θα καλυφθεί με χορηγίες, με συνδρομή του Α.Σ. και τη στήριξη των μελών του Ερασιτέχνη.\nΜέσα σ΄ αυτό το μπάτζετ ένα κομμάτι είναι και η πώληση των εισιτηρίων διαρκείας του τμήματος, τα οποία θα ανακοινωθούν μέσα στις επόμενες μέρες και ελπίζουμε ότι ο κόσμος θα στηρίξει το τμήμα με την αγορά τους. Ο κόσμος θέλει να δει τον ΑΡΗ στη Volley League. Μπορεί λόγω ποδοσφαίρου και μπάσκετ να μην καταφέρει ο κόσμος να δει κάποιους αγώνες, οπότε μιλάμε και για εισιτήρια στήριξης. Πιστεύουμε ότι μπορούμε να μαζέψουμε έως 15.000 ευρώ από τα διαρκείας και ο κόσμος πρέπει να ξέρει ότι το μπάτζετ είναι εξαπλάσιο. Πιστεύω να πιάσουμε αυτό το όριο, ο κόσμος πάντα στηρίζει τις προσπάθειες όταν είναι τίμιες και ανιδιοτελείς.\nΤα διαρκείας θα έχουν τιμή 30 και 50 ευρώ. Το τελευταίο θα έχει δώρο ένα t-shirt της ομάδας βόλεϊ αλλά και παρακολούθηση του αγώνα από το κέντρο των κερκίδων, σε πιο επαγγελματικά πρότυπα.\nΣΠΥΡΟΣ ΓΚΟΛΙΤΣΗΣ (Προπονητής ομάδας Βόλεϊ Ανδρών)\n«Θέλω να ευχαριστήσω και δημόσια πρώτα απ’ όλους τον κ. Αρβανίτη για την εμπιστοσύνη που έδειξε στο πρόσωπό μου για την επίτευξη της επανόδου του ΑΡΗ στη Volley League. Θεωρώ ότι τα τελευταία δύο χρόνια ο Α.Σ. ΑΡΗΣ πραγματικά έχει αλλάξει σελίδα. Είμαι ιδιαίτερα χαρούμενος που βρίσκομαι σ’ αυτήν τη θέση. Οι άνθρωποι που γνώρισα το τελευταίο διάστημα είναι εξαιρετικοί χαρακτήρες και πιστεύω ότι θα έχουμε μία πολύ καλή συνεργασία. Η επίτευξη ενός στόχου είναι ένα τρίγωνο επιτυχίας μεταξύ αθλητών, προπονητών και διοικούσας επιτροπής. Όλοι μαζί μπορούμε να πετύχουμε.\nΘα είναι μία πολύ δύσκολη χρονιά αγωνιστικά. Πολλές ομάδες επενδύουν με υψηλά μπάτζετ. Οι ομάδες της Pre League δεν έχουν να ζηλέψουν πολλά από τις ομάδες της Volley League. Ο στόχος μας είναι ξεκάθαρος, η άνοδος. Θα δουλέψουμε πρωί – απόγευμα στο γήπεδο για να πετύχουμε το στόχο και να δικαιώσουμε τους ανθρώπους που μας εμπιστεύτηκαν αυτήν την αποστολή.\nΟι συνεργάτες μου θα είναι: ασίσταντ κόουτς ο Κώστας Μαζιώτης, γυμναστής ο Νίκος Ραφτόπουλος, φυσικοθεραπευτής ο Μάριος Λουπεΐδης, γιατρός ο Δημήτρης Ζήκος, φροντιστής ο Δημήτρης Παπαευθυμίου.\nΞέρουμε ότι είναι δίπλα μας ο Α.Σ. Το ρόστερ έχει σχεδόν συμπληρωθεί, έχουν μείνει ελάχιστες προσθήκες για να είμαστε όλοι στην έναρξη της προετοιμασίας. Θεωρώ ότι έχουμε κάνει ένα πολύ καλό ρόστερ, όταν έρθει η ώρα θα ανακοινώσουμε και τους ξένους. Έχουμε μία ομάδα με πολύ χαμηλό μέσο όρο ηλικίας και ταλέντο. Αρχηγός θα είναι ο Ζένια Γκόρτσανιουκ. Δεν έχουμε κάποια αδυναμία, όμως ο αθλητισμός γι’ αυτό είναι ωραίος, έχει απρόοπτα, εκπλήξεις. Θα είναι ένα μακρύ πρωτάθλημα, με δύο φάσεις, οπότε θα γίνουν μίνιμουμ 20 ματς συν το Κύπελλο όπου ευελπιστούμε σε μία διάκριση. Αρκετές ομάδες της Pre League ενισχύθηκαν με παίκτες της Volley League. Όποιος αντέξει και είναι δυνατός, θα φτάσει στην πηγή για να πιει νερό.\nΕύχομαι να γίνει ένα καλό πρωτάθλημα και να στηρίξει ο κόσμος την ομάδα μας. Αυτή είναι η διαφορά του ΑΡΗ με τις υπόλοιπες ομάδες, ο κόσμος, ο οποίος μπορεί να αποτελέσει τον έβδομο παίκτη μας».\nΣΠΥΡΟΣ ΠΑΛΑΣΟΠΟΥΛΟΣ (Μέλος διοικούσας επιτροπής Βόλεϊ)\n«Πολύ πρόσφατα συναντήθηκα με τον Σπύρο Γκολίτση. Μου ανέφερε το πλάνο της ομάδας και τις φιλοδοξίες που υπάρχουν. Είμαι φίλος του ΑΡΗ πάνω από μισό αιώνα. Η αγάπη μου για την ομάδα είναι αγνή και άδολη και μου προτάθηκε να συμμετάσχω στη διοικούσα επιτροπή. Δέχτηκα αμέσως και πρέπει ο καθένας από το μετερίζι του να βοηθήσει. Είναι αμαρτία να μην είμαστε στη Volley League. Είμαστε η μόνη ομάδα στη Θεσσαλονίκη που έσπασε το δίπολο Ολυμπιακού και Παναθηναϊκού. Πρέπει να φτάσει ο ΑΡΗΣ σιγά σιγά εκεί που ανήκει, είναι τεράστιος σύλλογος. Υγεία να έχουμε και να δούμε τον ΑΡΗ στη φυσική του θέση, τη Volley League».\nΠΑΝΑΓΙΩΤΗΣ ΣΙΜΙΔΗΣ (Γενικός αρχηγός τμήματος Βόλεϊ)\n«Η εμπειρία μου στο βόλεϊ είναι αρκετά μεγάλη, από άλλο χώρο. Ήμουν διαιτητής για 30 χρόνια και αφού έχω πλέον σταματήσει, θέλω να αφιερώσω τον ελεύθερο χρόνο μου στον ΑΡΗ και την ομάδα βόλεϊ, την οποία ελπίζω να ξανακάνουμε μεγάλη και να τη φέρουμε εκεί που ανήκει, στην Α1. Έχουμε κάνει μία καλή ομάδα με έναν έμπειρο προπονητή, ο οποίος ήταν ένας από τους λόγους για τους οποίους ασχολήθηκα με το τμήμα. Είναι εργατικός και πολλά χρόνια στο χώρο και έχει αφήσει το σημάδι του».


Big Business - Αυξημένα κατά 9,9% τα καθαρά κέρδη της Electronet για το 2017\nΑυξημένα κατά 9,9% τα καθαρά κέρδη της Electronet για το 2017\nΠέμπτη, 07 Ιουνίου 2018 16:12\nΜε θετικό πρόσημο έκλεισαν οι βασικοί οικονομικοί δείκτες της Electronet το 2017, όπως προκύπτει από τον ισολογισμό της εταιρείας, ο οποίος εγκρίθηκε από τη Γενική Συνέλευση των μετόχων.\nΣυγκεκριμένα, ο κύκλος εργασιών της εταιρείας για το 2017 ανήλθε στα 57,9 εκατ. ευρώ έναντι 57,1 εκατ. ευρώ, σημειώνοντας αύξηση 1,3%. Το μεικτό αποτέλεσμα παρουσίασε άνοδο και η οργανική κερδοφορία αυξήθηκε από 389.000 ευρώ σε 491.000 ευρώ. Τα καθαρά κέρδη της εταιρείας για το 2017 διαμορφώθηκαν σε 251.000 ευρώ έναντι 228.000 ευρώ, το 2016, καταγράφοντας αύξηση 9,9%.\nO δανεισμός της εταιρείας παρέμεινε μηδενικός για ακόμη μία χρονιά, ενώ συγκρατήθηκαν και οι δαπάνες. Τα ταμειακά διαθέσιμα της εταιρείας, στις 31-12-2017, ανήλθαν στα 3,5 εκατ. ευρώ, ενώ την αντίστοιχη χρονική στιγμή το 2016 ήταν 3,2 εκατ. ευρώ.\nΗ διοίκηση της εταιρείας πρότεινε και η Γενική Συνέλευση ενέκρινε τη διανομή μερίσματος για δεύτερη συνεχή χρονιά. Τέλος, όπως αναφέρεται σε σχετική ανακοίνωση, το www.electronet.gr, ηλεκτρονικό κατάστημα της εταιρείας (e-shop), παρουσιάζει μεγάλη αποδοχή από το κοινό, με αποτέλεσμα οι πωλήσεις του να έχουν σχεδόν διπλασιαστεί.\nΗ πρόεδρος της εταιρείας, Πηνελόπη Κοραχάη, με αφορμή τα αποτελέσματα, δήλωσε: «Η Electronet καταφέρνει σε άκρως ανταγωνιστικό περιβάλλον να αυξάνει τα μεγέθη της και τα μερίδια αγοράς της. Οι κινήσεις μας είναι μελετημένες και στοχευμένες. Πιστεύουμε ότι το 2018 θα είναι καλύτερη χρονιά, χωρίς όμως να μπορούμε να πούμε ποιο θα είναι το μέγεθος της βελτίωσης, δεδομένου ότι δεν είμαστε ακόμη ούτε στο μέσο του έτους και εξαρτώνται πολλά από παράγοντες που είναι εκτός της εταιρείας και εκτός του κλάδου».\nΤο νέο Διοικητικό Συμβούλιο, όπως προέκυψε από τις εκλογές στις 3 Ιουνίου 2018, έχει την εξής σύνθεση:\nΜέλη: Βασίλειος Καζάνας και Ιωάννης Μπρατσιάκος\nTags: Οικονομικά Αποτελέσματα,\tElectronet


Δημήτρης Παπαδημούλης: 'Το 31, 5% δεν είναι για εμάς μια λευκή επιταγή'\n*Η επόμενη μέρα του προοδευτικού χώρου. Το News 24/7 ανοίγει τον διάλογο\n«Το 31,5% δεν είναι για εμάς μια λευκή επιταγή. Ούτε, πολύ περισσότερο, είναι λόγος για αυταρέσκεια και επανάπαυση» τονίζει ο Δημήτρης Παπαδημούλης με συνέντευξή του στο news24/7, που ανοίγει σήμερα το διάλογο για το παρόν και το μέλλον της αριστεράς και της κεντροαριστεράς.\n«Η πρόκληση είναι τώρα διπλή: Να ανασυγκροτηθεί το κόμμα μας και να ΄΄ανοίξει΄΄ χωρίς αναβολές, με συλλογικό σχέδιο για αλλαγές και σύγχρονες μεθόδους. Και, παράλληλα, να ενισχύσουμε και να διευρύνουμε την Προοδευτική Συμμαχία. Ώστε να αγκαλιάσει και να εκφράσει την προοδευτική, δημοκρατική Παράταξη που έχει πολιτικά, ιδεολογικά, ιστορικά και προγραμματικά ένα πολύ μεγαλύτερο εύρος στην Ελλάδα» επισημαίνει ο αντιπρόεδρος του Ευρωκοινοβουλίου και επικεφαλής των ευρωβουλευτών του ΣΥΡΙΖΑ, ενώ στην ερώτηση για το τι πρέπει να προσέξει και τι πρέπει να αλλάξει ο Αλέξης Τσίπρας, απαντά με νόημα:\n«Ο Τσίπρας είναι ο ισχυρός και αδιαμφισβήτητος ηγέτης του ΣΥΡΙΖΑ και της Προοδευτικής Συμμαχίας. Για να προχωρήσουν όσα ανακοίνωσε το βράδυ των εκλογών, πρέπει ο ίδιος ο Τσίπρας να πρωταγωνιστήσει στην έμπρακτη εφαρμογή τους. Τα προηγούμενα 4,5 χρόνια ήταν πριν απ’ όλα Πρωθυπουργός και όχι πρόεδρος του ΣΥΡΙΖΑ. Αυτό πλέον έχει αλλάξει.\nΔύο πράγματα που πρέπει, νομίζω, να προσέξει και ο Αλέξης Τσίπρας, αλλά και όλοι μας, είναι: Πρώτον, η επιμονή στον συλλογικό σχεδιασμό και στον καθημερινό έλεγχο και την αξιολόγηση της αποτελεσματικότητας όσων συλλογικά αποφασίζονται και δεύτερον η επιλογή των προσώπων. Μετά από 4,5 χρόνια στην Πρωθυπουργία και 12 χρόνια στην Προεδρία του ΣΥΡΙΖΑ, εκτιμώ ότι ο Αλέξης Τσίπρας είναι πλέον ωριμότερος και σοφότερος».\nΟ Δημήτρης Παπαδημούλης τονίζει ο τρόπος που λειτουργούν σήμερα οι τάσεις στον ΣΥΡΙΖΑ είναι ξεπερασμένος και τάσσεται υπέρ της ανάληψης πρωτοβουλιών από την Κουμουνδούρου για τη συγκρότηση του ευρύτερου δυνατού δημοκρατικού μετώπου: «Ο ΣΥΡΙΖΑ – Προοδευτική Συμμαχία ως η κεντρική δύναμη του ευρύτερου αριστερού και προοδευτικού χώρου, οφείλει να πάρει και θα πάρει πρωτοβουλίες για την συγκρότηση του ευρύτερου δυνατού δημοκρατικού μετώπου των δυνάμεων της κοινωνικής και πολιτικής αντιπολίτευσης. Είμαι βέβαιος ότι η κυβερνητική πολιτική της ΝΔ και ο σημερινός συσχετισμός των δυνάμεων θα προκαλέσουν πολιτικές ανακατατάξεις, οι οποίες θα πιέσουν και την ηγεσία του ΚΙΝΑΛ να ξεκολλήσει επιτέλους από την θρησκευτική προσήλωσή του στην φιλο-ΝΔ και έξαλλα αντι-ΣΥΡΙΖΑ ΄΄γραμμή Βενιζέλου΄΄».\nΗ ΣΥΝΕΝΤΕΥΞΗ ΤΟΥ ΔΗΜΗΤΡΗ ΠΑΠΑΔΗΜΟΥΛΗ ΣΤΟ ΔΙΑΛΟΓΟ ΤΟΥ NEWS24/7 ΕΧΕΙ ΩΣ ΕΞΗΣ:\nΟλοκληρώνεται ένας κύκλος: Η ΝΔ κέρδισε μια καθαρή πρωτιά και μια άνετη αυτοδυναμία. Αλλά και το 31,5% του ΣΥΡΙΖΑ-Προοδευτική Συμμαχία είναι μια πολύ ισχυρή παρακαταθήκη για το μέλλον.Αποτελεί μια καθαρή στρατηγική ήττα όσων επεδίωκαν την ΄΄στρατηγική ήττα΄΄ του ΣΥΡΙΖΑ.Το 31,5% δεν είναι για εμάς μια λευκή επιταγή. Ούτε, πολύ περισσότερο, είναι λόγοςγια αυταρέσκεια και επανάπαυση.\nΑντίθετα, αποτελεί μια διπλή λαϊκή εντολή: Πρώτον, να είμαστε η ασπίδα προστασίας των συμφερόντων της κοινωνικής πλειοψηφίας του ελληνικού λαού, απέναντι σε κάθε απόπειρα ξηλώματος θετικών μέτρων, δημοκρατικής οπισθοδρόμησης, ρεβανσισμού, αναβίωσης κομματικού κράτους, διαφθοράς και πλιάτσικου εναντίον του δημοσίου συμφέροντος.\nΔεύτερον, να ανασυγκροτήσουμε με σχέδιο, τόλμη για αλλαγές και ισχυρή συλλογική βούληση, το ΄΄άνοιγμα΄΄και τον μετασχηματισμό που περιέγραψε ο Τσίπρας με την δήλωσή του το βράδυ της Κυριακής.\nΚαι ο μετασχηματισμός του κόμματος που προανήγγειλε ο Αλέξης Τσίπρας, τι σημαίνει για εσάς;\nΣημαίνει να περάσουμε επιτέλους από τα λόγια στην πράξη. Να ανασυγκροτήσουμε ένα μαζικό, ισχυρό και σύγχρονο ΣΥΡΙΖΑ, ως ένα πλατύ κόμμα της σύγχρονης δημοκρατικής Αριστεράς του 21ου αιώνα και μια πλατιά, ευρύχωρη και λειτουργική συμμαχική προοδευτική παράταξη αγώνων, προτάσεων και διακυβέρνησης. Τα παραπάνω είναι μονόδρομος προκειμένου να επιστρέψουμε ισχυρότεροι, ωριμότεροι και σοφότεροι στο τιμόνι της διακυβέρνησης, όταν έλθει το πλήρωμα του χρόνου.\nΑς μην προτρέχουμε. Η πρόκληση είναι τώρα διπλή: Να ανασυγκροτηθεί το κόμμα μας και να ΄΄ανοίξει΄΄ χωρίς αναβολές, με συλλογικό σχέδιο για αλλαγές και σύγχρονες μεθόδους. Και, παράλληλα, να ενισχύσουμε και να διευρύνουμε την Προοδευτική Συμμαχία. Ώστε να αγκαλιάσει και να εκφράσει την προοδευτική, δημοκρατική Παράταξη που έχει πολιτικά, ιδεολογικά, ιστορικά και προγραμματικά ένα πολύ μεγαλύτερο εύρος στην Ελλάδα.\nΔύο πράγματα που πρέπει, νομίζω, να προσέξει και ο Αλέξης Τσίπρας, αλλά και όλοι μας, είναι: Πρώτον, η επιμονή στον συλλογικό σχεδιασμό και στον καθημερινό έλεγχο και την αξιολόγηση της αποτελεσματικότητας όσων συλλογικά αποφασίζονται και δεύτερον η επιλογή των προσώπων. Μετά από 4,5 χρόνια στην Πρωθυπουργία και 12 χρόνια στην Προεδρία του ΣΥΡΙΖΑ, εκτιμώ ότι ο Αλέξης Τσίπρας είναι πλέον ωριμότερος και σοφότερος.\nΟ ΣΥΡΙΖΑ – Προοδευτική Συμμαχία ως η κεντρική δύναμη του ευρύτερου αριστερού και προοδευτικού χώρου, οφείλει να πάρει και θα πάρει πρωτοβουλίες για την συγκρότηση του ευρύτερου δυνατού δημοκρατικού μετώπου των δυνάμεων της κοινωνικής και πολιτικής αντιπολίτευσης. Είμαι βέβαιος ότι η κυβερνητική πολιτική της ΝΔ και ο σημερινός συσχετισμός των δυνάμεων θα προκαλέσουν πολιτικές ανακατατάξεις, οι οποίες θα πιέσουν και την ηγεσία του ΚΙΝΑΛ να ξεκολλήσει επιτέλους από την θρησκευτική προσήλωσή του στην φιλο-ΝΔ και έξαλλα αντι-ΣΥΡΙΖΑ ΄΄γραμμή Βενιζέλου΄΄.\nΠΕΡΙΣΣΟΤΕΡΑ: ΣΥ.ΡΙΖ.Α., Κεντροαριστερά


Συνδρομή για όλο το 2019 Fitness + Ομαδικά + Προσωπική Παρακολούθηση! Απεριόριστη χρήση Fitness & Weights, Cardio Theater και Ομαδικών Προγραμμάτων στο Energy Gym, το Τop Greek Gym στην Αλεξανδρούπολη. Λήξη συνδρομής 31/12/2019. > ENERGY GYM\nΣυνδρομή για όλο το 2019 Fitness + Ομαδικά + Προσωπική Παρακολούθηση! Απεριόριστη χρήση Fitness & Weights, Cardio Theater και Ομαδικών Προγραμμάτων στο Energy Gym, το Τop Greek Gym στην Αλεξανδρούπολη. Λήξη συνδρομής 31/12/2019.\nΣυνδρομή για όλο το 2019 Fitness + Ομαδικά (31/12) + Προσωπική Παρακολούθηση! Απεριόριστη χρήση Fitness & Weights, Cardio Theater και Ομαδικών\nΠροπονήσου όλο το 2019 στο καλύτερο γυμναστήριο της Αλεξανδρούπολης, ακολούθησε το ατομικό σου πρόγραμμα και επωφελήσου από τις συμβουλές και τις οδηγίες των ειδικών στο χώρο του Fitness. Ακόμα παρακολούθησε και τα Ομαδικά μας προγράμματα για να εκτονώσεις την ενεργητικότητά σου αλλά και να διασκεδάσεις.\nΜην χάσεις αυτήν τη μοναδική ευκαιρία που σου προσφέρει το Energy Gym! Γίνε μέλος της TOP ομάδας!


Λαχταριστή μαρινάδα για μανιτάρια στρείδια για το χειμώνα στο σπίτι: γρήγορες συνταγές\nΤο τουρσί θεωρείται ο πιο συνηθισμένος τρόπος συγκομιδής μανιταριών για το χειμώνα. Είναι σημαντικό για κάθε νοικοκυρά να γνωρίζει πώς να προετοιμάζει σωστά τη μαρινάδα για τα μανιτάρια στρείδια ώστε να βγουν νόστιμα.\nΑξίζει να πούμε ότι το σημείο οποιασδήποτε προετοιμασίας μανιταριών για το χειμώνα είναι να αποφευχθεί η εμφάνιση επιβλαβών μικροοργανισμών που μπορούν να χαλάσουν το τεμάχιο εργασίας. Και το τουρσί βοηθά στην προστασία των μανιταριών που συγκομίζονται σε πολλά στάδια ταυτόχρονα: κατά το μαγείρεμα, ενεργώντας σε μικροοργανισμούς με υψηλή θερμοκρασία, στη συνέχεια με αλάτι, ξύδι ή κιτρικό οξύ, που είναι επίσης επιβλαβή για τα μικρόβια.\nΠριν μαρινάρετε τα μανιτάρια στρειδιών, πρέπει πρώτα να προετοιμάσετε. Αρχικά, αποσυναρμολογήστε τα τσαμπιά σε ξεχωριστά δείγματα, κόψτε το μυκήλιο μαζί με το κάτω μέρος του ποδιού και ταξινομήστε τα μικρά από τα μεγάλα. Τα μικρά μανιτάρια μπορούν να παστωθούν ολόκληρα, ενώ τα μεγάλα καλύτερα να τα κόψετε σε κομμάτια.\nΤο τουρσί στο σπίτι πραγματοποιείται με δύο τρόπους. Στο ένα - τα μανιτάρια βράζονται μαζί με τη μαρινάδα, στο άλλο - τα μανιτάρια βράζονται χωριστά και στη συνέχεια περιχύνονται με τη μαρινάδα. Στην πρώτη περίπτωση, η μαρινάδα θα βγει με πλούσια μυρωδιά και γεύση μανιταριού, αλλά σκοτεινή και παχιά. Στη δεύτερη περίπτωση, η μαρινάδα θα είναι διαφανής, τα μανιτάρια θα είναι όμορφα, αλλά λιγότερο αρωματικά.\nΥπάρχουν πολλές συνταγές για μαρινάδα για μανιτάρια στρειδιών, αλλά θα σας παρουσιάσουμε μόνο μερικές - τις πιο δημοφιλείς. Αυτές οι επιλογές για απλές και ευέλικτες μαρινάδες θα σας βοηθήσουν να μαζέψετε μόνο τα πιο νόστιμα μανιτάρια.\nΓρήγορη μαρινάδα για μανιτάρια στρείδια για 1 λίτρο νερό και 1,5 κιλό μανιτάρια\nΠροσφέρουμε μια συνταγή για μαρινάδα μανιταριών στρειδιών για 1 λίτρο νερό και 1,5 κιλό μανιτάρια:\nζάχαρη - 4 κουταλιές της σούπας. l .;\nαλεσμένη κανέλα - μια πρέζα?\nγαρίφαλο - 4 τεμ.\nΞεφλουδίστε 1,5 κιλό μανιτάρια στρείδια, αποσυναρμολογήστε σε ξεχωριστά κομμάτια και κόψτε.\nΡίχνουμε νερό και βράζουμε για 20 λεπτά σε χαμηλή φωτιά αφαιρώντας συνεχώς τον αφρό. Ρίξτε ένα τρυπητό και αφήστε το νερό να στραγγίσει καλά.\nΕν τω μεταξύ, ετοιμάστε γρήγορα μια μαρινάδα για τα μανιτάρια στρείδια: ανακατέψτε το νερό με όλα τα μπαχαρικά, εκτός από το ξύδι, συνδυάστε με τα μανιτάρια και αφήστε το να βράσει.\nΒράζουμε τα μανιτάρια στρείδια στη μαρινάδα για 15 λεπτά, προσθέτουμε το ξύδι και τα αφήνουμε να βράσουν ξανά για 15 λεπτά.\nΣβήνουμε τη φωτιά και αφήνουμε τα μανιτάρια να σταθούν για 30 λεπτά.\nΤοποθετούμε σε αποστειρωμένα βάζα, συμπληρώνουμε τα μανιτάρια με μαρινάδα και τυλίγουμε σε ρολό.\nΑφήστε το να κρυώσει τελείως και μεταφέρετε τα κρυωμένα μανιτάρια στρειδιών στο υπόγειο για αποθήκευση.\nΚορεάτικη πικάντικη μαρινάδα στρειδιών\nΤα κορεάτικα μανιτάρια είναι ένα υπέροχο αλμυρό ορεκτικό που ετοιμάζεται εύκολα στο σπίτι. Το πιάτο αποδεικνύεται φθηνό, επειδή τα μανιτάρια στρειδιών μπορούν να αγοραστούν σε οποιοδήποτε κατάστημα σε προσιτή τιμή ή να συλλεχθούν στο δάσος. Επιπλέον, τέτοια μανιτάρια μπορούν να ευχαριστήσουν όχι μόνο το σπίτι σας, αλλά και τους προσκεκλημένους επισκέπτες.\nΗ μαρινάδα μανιταριών στρειδιών προετοιμασμένη σε κορεατικό στιλ θα είναι μια εξαιρετική προσθήκη στα μανιτάρια και τα λαχανικά.\nζάχαρη 1 κ.γ. l .;\nκόλιανδρος για γεύση?\nαλεσμένο κόκκινο πιπέρι (πικρό) - 1 κουταλάκι του γλυκού;\nΒράζουμε τα μανιτάρια στρείδια σε αλατισμένο νερό για 20 λεπτά. Βγάζουμε με τρυπητή κουτάλα σε τρυπητό και στραγγίζουμε.\nΡίξτε νερό, αλάτι, ζάχαρη, όλα τα μπαχαρικά και το ξύδι σε ένα σμάλτο δοχείο.\nΚαθαρίζουμε τις σκελίδες σκόρδου και τις κόβουμε με ένα μαχαίρι.\nΣυνδυάστε τα πάντα στη μαρινάδα και μαγειρέψτε για 15 λεπτά σε χαμηλή φωτιά.\nΒγάζουμε τη μαρινάδα από τη φωτιά και αφήνουμε να κρυώσει εντελώς.\nΒάλτε μια στρώση από μανιτάρια σε ένα ξεχωριστό μπολ, βάλτε το κρεμμύδι κομμένο σε μισούς δακτυλίους και τα καρότα τριμμένα σε έναν "κορεάτικο" τρίφτη από πάνω. Απλώνουμε σε στρώσεις μέχρι να τελειώσουν τα μανιτάρια, εναλλάξ με κρεμμύδια και καρότα.\nΣτραγγίζουμε τη μαρινάδα που έχει κρυώσει, περιχύνουμε τα μανιτάρια και τα λαχανικά και την αφήνουμε να βράσει για 1 ώρα.\nΣτραγγίζουμε τη μαρινάδα που περισσεύει και το πιάτο μπορεί να σερβιριστεί.\nΓαρνίρουμε το ορεκτικό με βασιλικό, άνηθο ή μαϊντανό (κατά προτίμηση).\nΜια απλή συνταγή για μαρινάδα με μανιτάρια στρείδια με καρότα και σκόρδο\nΜια απλή και ταυτόχρονα προσιτή συνταγή για μαρινάδα μανιταριών στρειδιών με καρότα και σκόρδο θα είναι ενδιαφέρουσα για όσους αγαπούν τα πικάντικα πιάτα. Το ορεκτικό αποδεικνύεται νόστιμο, με ανατολίτικες γεύσεις. Η παρασκευή μανιταριών τουρσί με καρότα, σκόρδο και σάλτσα σόγιας στο σπίτι είναι αρκετά απλή.\nΠροκαθορίζουμε τα μανιτάρια, τα κόβουμε, τα βράζουμε σε αλατισμένο νερό για 15 λεπτά και τα βάζουμε σε σουρωτήρι.\nΚαθαρίζουμε και τρίβουμε τα καρότα σε κορεάτικο στυλ για λαχανικά.\nΒάζουμε σε ένα τηγάνι ζεστό με λάδι και τηγανίζουμε μέχρι να μαλακώσουν.\nΚαθαρίζουμε το κρεμμύδι και το σκόρδο, τα κόβουμε σε μικρά κομμάτια, τα ανακατεύουμε με τα μανιτάρια και τα τηγανίζουμε σε φυτικό λάδι για 10 λεπτά, προσθέτουμε νερό και σιγοβράζουμε για 5 λεπτά.\nΑλατίζουμε, προσθέτουμε τη ζάχαρη, το αλεσμένο πιπέρι, ανακατεύουμε και προσθέτουμε τη σάλτσα σόγιας.\nΑνακατέψτε, αφήστε το να βράσει στη μαρινάδα για 2 ώρες και μπορείτε να το σερβίρετε.\nΓαρνίρετε το ορεκτικό με ψιλοκομμένα φρέσκα κρεμμυδάκια πριν το σερβίρετε.\nΟι καλεσμένοι σας θα εκτιμήσουν ένα νόστιμο αλμυρό πιάτο με καρότα, σκόρδο και σάλτσα σόγιας.\nΜαρινάδα για μανιτάρια στρείδια με σπόρους μουστάρδας\nΗ μαρινάδα για μανιτάρια στρειδιών για το χειμώνα με σπόρους μουστάρδας θα βοηθήσει στη διατήρηση της συγκομιδής για τον μακρύ χειμώνα και θα προσθέσει πικάντικα.\nξίδι 9% - 80 ml.\nΠεριχύνουμε με νερό τα φρέσκα μανιτάρια στρείδια, τα οποία έχουν προηγουμένως καθαριστεί από τη μόλυνση, τα αφήνουμε να βράσουν σε μέτρια φωτιά για 15 λεπτά και τα στραγγίζουμε σε ένα σουρωτήρι.\nΑφήνουμε το υγρό να στραγγίξει, κρυώσει και κόβουμε σε φέτες.\nΡίχνουμε καινούργιο νερό (600 ml), προσθέτουμε αλάτι, ζάχαρη, λαβρούσκα, σπόρους μουστάρδας, γαρύφαλλο.\nΑφήνουμε να βράσει και σιγοβράζουμε σε μέτρια φωτιά για 5-7 λεπτά.\nΠροσθέστε τα μανιτάρια στη μαρινάδα, ρίξτε το ξύδι και σιγοβράστε για 15 λεπτά.\nΒάζουμε τα μανιτάρια μαζί με τη μαρινάδα σε αποστειρωμένα βάζα, κλείνουμε τα καπάκια και τυλίγουμε σε ρολό. Μπορείτε να χρησιμοποιήσετε πλαστικό αντί για μεταλλικά καλύμματα.\nΒάλτε τα κρύα βάζα με το τεμάχιο εργασίας στο ψυγείο ή μεταφέρετέ το στο υπόγειο για αποθήκευση.\nΜετά από 7 ημέρες, μπορείτε να ξεκινήσετε τη δοκιμή. Πιστέψτε με, το νοικοκυριό σας θα λατρέψει τα μαριναρισμένα μανιτάρια στρειδιών με σπόρους μουστάρδας.\nΜαρινάδα για μανιτάρια στρείδια με ξύδι και μοσχοκάρυδο\nΠροσφέρουμε μια συνταγή για μαρινάδα στρείδια με μοσχοκάρυδο, που θα δώσει στο ορεκτικό μοναδική γεύση και άρωμα.\nξίδι 9% - 30 ml;\nΚαθαρίζουμε τα μανιτάρια, προσθέτουμε νερό, βράζουμε σε νερό με αλάτι για 20 λεπτά.\nΌσο βράζουν τα μανιτάρια, θα ετοιμάσουμε μια νόστιμη μαρινάδα για τα μανιτάρια στρείδια. Για να το κάνετε αυτό, προσθέστε ξύδι, αλάτι, ζάχαρη, μοσχοκάρυδο, σκόρδο κομμένο σε μεγάλα κομμάτια σε κρύο νερό (700 ml).\nΑφήνουμε τη μαρινάδα να σιγοβράσει σε χαμηλή φωτιά για 5-7 λεπτά.\nΚόβουμε τα βρασμένα και κρύα μανιτάρια στρειδιών σε μικρά κομμάτια, τα βάζουμε σε αποστειρωμένα βάζα 0,5 λίτρου.\nΠεριχύνουμε με ζεστή μαρινάδα τα μανιτάρια και κλείνουμε με πλαστικά καπάκια.\nΑναποδογυρίζουμε τα βάζα, τυλίγουμε και αφήνουμε να κρυώσουν εντελώς.\nΜετά από 12 ώρες, μπορείτε να σερβίρετε μαριναρισμένα μανιτάρια στρειδιών.\nΗ μαρινάδα για μανιτάρια στρείδια με ξύδι και μοσχοκάρυδο θα διατηρήσει τέλεια τη συγκομιδή σας για 6 μακροχρόνιους μήνες.\nΠροσφέραμε για αναθεώρηση μόνο μερικές από τις απλούστερες επιλογές για μαρινάδα για μανιτάρια στρειδιών στο σπίτι. Δεν έχετε παρά να αγοράσετε μανιτάρια και να αρχίσετε να τα μαρινάρετε με τις συνταγές μας για μαρινάδες.


Πώς να απενεργοποιήσετε μία γάτα...\nΘέμα: Πώς να απενεργοποιήσετε μία γάτα... 13/12/2011, 20:53\nΣε αυτό το βίντεο ο κτηνίατρος "απενεργοποιεί" μία γάτα, τοποθετώντας στον αυχένα της ένα συνδετικό κλιπ για χαρτιά.\nΠροφανώς, αυτό το τέχνασμα βάζει κάθε γάτα σε κατάσταση αναμονής, επειδή είναι ένα αντανακλαστικό από τη γέννηση τους ως μικρά γατάκια. Έτσι αντιδρούν τα γατάκια όταν η μαμά τους τα σηκώνει για να τα μεταφέρει\nΘέμα: Απ: Πώς να απενεργοποιήσετε μία γάτα... 14/12/2011, 02:32\nΘεϊκό!! Θα το δοκιμάσω στην δόλια γάτα μου αύριο γιατί κάνει σαν τρελή όταν της δίνω το χάπι ταξιδιού όπου συνήθως δεν το καταπίνει με αποτέλεσμα να νιαουρίζει και να χ3ζει με αποτέλεσμα να μας χαλάει το ταξίδι στο χωριό...\nΜην τολμησειιιιιιιιιιιιιιιιιιιιιιιιιιιιιιιιιιιιις κακεεεεεεεεεεεεεεεεε...ασε τη γατα ησυχη κωλοπαιδο!\nΘέμα: Απ: Πώς να απενεργοποιήσετε μία γάτα... 14/12/2011, 07:42\nΣτα σκυλιά πιάνει?\nΘέμα: Απ: Πώς να απενεργοποιήσετε μία γάτα... 14/12/2011, 22:39\nΤο δοκίμασα με τα δάχτυλα μου και είχε μείνει έτσι για λίγο μέχρι που "γλίστρησε" το δέρμα της και συνήλθε Επικό!\nΘέμα: Απ: Πώς να απενεργοποιήσετε μία γάτα... 14/12/2011, 23:42\nOρκίζομαι το έχω κάνει και δουλεύει...Σε μια γάτα του σπιτιού δούλευε συνέχεια! Αλλά το ξαναδοκίμασα με πιο μέτρια αποτελέσματα σε άλλη γάτα...


WiFi4EU. Έκλεισε η συμφωνία για την εγκατάσταση δωρεάν δημόσιων σημείων πρόσβασης Wi-Fi σε όλη την ΕΕ\nΤο Ευρωπαϊκό Κοινοβούλιο, το Συμβούλιο και η Επιτροπή κατέληξαν σε πολιτική συμφωνία για την πρωτοβουλία WiFi4EU και τη χρηματοδότησή της.\nΤο WiFi4EU αφορά την εγκατάσταση δωρεάν δημόσιων σημείων πρόσβασης Wi-Fi στις τοπικές κοινότητες σε όλη την ΕΕ (σε πλατείες, πλατείες, πάρκα, νοσοκομεία και άλλους δημόσιους χώρους σε 6.000 έως 8.000 δήμους σε όλα τα κράτη μέλη).\nΌπως διαβάζουμε στο infocom.gr, οι πηγές χρηματοδότησης θα οριστικοποιηθούν στις νομοθετικές συζητήσεις για την αναθεώρηση του τρέχοντος προγράμματος πολυετούς δημοσιονομικού πλαισίου. Οι τοπικές αρχές θα μπορούν να υποβάλουν αίτηση για χρηματοδότηση μόλις δημιουργηθεί το σχετικό σύστημα.\nΣτην πράξη, οι τοπικές δημόσιες αρχές (δήμοι ή ομάδες δήμων) που επιθυμούν να προσφέρουν Wi-Fi σε περιοχές όπου δεν υπάρχει ακόμη παρόμοια δημόσια ή ιδιωτική προσφορά θα μπορούν να υποβάλουν αίτηση για χρηματοδότηση μέσω απλής και μη γραφειοκρατικής διαδικασίας. Η επιχορήγηση που θα χορηγηθεί θα χρησιμοποιηθεί για την αγορά και εγκατάσταση εξοπλισμού τελευταίας τεχνολογίας, ενώ η δημόσια αρχή θα καλύψει τα έξοδα λειτουργίας της ίδιας της σύνδεσης.